БОЛАНИНГ БЕГОНАСИ БЎЛМАЙДИ… — Марғилон ҳақиқати\nдейди шаҳар ИИБ ВЕН гуруҳи катта инспектори, майор Саодат ЖЎРАЕВА\nСаодатхон қўлидаги соатига қаради. Яна бироз кечикибди. Фарзандлари йўл қараб ўтиришгандир. Ахир бугун уларнинг касб байрамлари нишонланадиган муборак кун. Иш ўз номи билан иш-да…Остонадаёқ оила аъзолари уни гулдасталар билан кутиб олди.\nУмрининг йигирма икки йилини Ички ишлар бўлими органларида беҳаловат, жонбозлик ва фидойилик билан ўтказаётган Саодатхонинг ҳар бир куни сермазмун ва серташвиш. Кимлардир саёҳатга чиқиб кўнгилочар жойларда дам олиб ҳордиқ чиқарар, бироқ бундай ором- саргузаштлар Саодатхон учун бегона. У ҳамиша кундалик юмушлар, масъулиятли вазифалар билан банд. Ота-онаси томонидан калтакланган боланинг ҳуқуқини ҳимоя қилиш, ёхуд жиноят кўчасига кириб қолган болани тўғри йўлга солиш, мактабга бормаётган боланинг дарс қолдириш сабабларини аниқлаш, ёинки номаълум сабабларга кўра уйидан қочиб кетган болани топиб, оиласи бағрига қайтариш дейсизми, ҳаммасига у бирдай масъул.\n— Бизнинг соҳада иш ҳамиша тиғиз. Саодатхон опа жуда жонкуяр, касбига содиқ аёл. Шу боис бўлса керак жорий йилда шаҳримизда вояга етмаганлар ўртасида жиноятчилик 10 тадан 4 тага камайди. Бундан ташқари, йил бошида 37 нафар ВЕН ҳисобида турган болалар бўлса, шу кунга қадар уларнинг 25 таси қайта тарбияланиб, тарбияси оғир болалар рўйхатидан чиқарилди, дейди шаҳар ИИБ ВЕН катта инспектори, капитан Акмалжон Мирзалиев..\n— Узоқ йиллик иш тажрибам давомида шунга амин бўлдимки, аксарият жиноят ва ҳуқуқбузарликлар асосан нотинч оилалар, ёки ота-онаси чет элга ишлаш учун чиқиб кетганлар, яъни назоратсиз қолган болалар ўртасида содир этилади. Ахир бола ҳамиша тарбияга муҳтож, уни ўз ҳолига ташлаб қўймоқ, кўнгилсиз оқибатларга олиб келишини ҳаётнинг ўзи кўрсатмоқда. Боланинг бегонаси бўлмайди, агар у жиноятга қўл урган экан, бунга энг бирламчи айбдор, унинг ота-онасидир,-дейди шаҳар ИИБ ҳуқуқбузарликлар профилактикаси бўлими вояга етмаганлар ва ёшлар ўртасида ҳуқуқбузарликлар профилактикасини ташкил этиш гуруҳи катта инспектори Саодатхон Жўраева. Вояга етмаганларнинг ҳуқуқий маданиятини ошириб, уларни тўғри йўлга солиш, адашганларни қайта тарбиялаш, жамият учун нафи тегадиган инсонлар қилиб тарбиялаш бизнинг энг бирламчи, асло кечиктириб бўлмайдиган долзарб вазифамиздир.\nСаодатхон нафақат ишда пешқадам , балки оиласида ҳам уч нафар қоракўзнинг меҳрибон, оқила онаси. У уларнинг халқ ишига камарбаста , Ватанига содиқ, юрт равнақи учун қайғура оладиган инсонлар бўлиб камолга етиши учун ибрат ва намуна бўла олади.\nНозимахон онажонисининг ички ишлар бўлими ходимлари формаси ярашган, қадди бастига меҳрла тикиларкан,онажоним, мен ҳам келажакда худди сиз каби халқ ва давлат осойишталиги йўлида хизмат қилувчи ички ишлар бўлими ходими –мелиционер бўламан, деди шивирлаб.


Экранга тикилиб, НЕЧА ЙИЛЛИК УМРИНГИЗни ўтказиб юбораётганингизни биласизми? - Terabayt.Uz\nЭкранга тикилиб, НЕЧА ЙИЛЛИК УМРИНГИЗни ўтказиб юбораётганингизни биласизми?\nЗамонавий кишиларни, айниқса ёшларни смартфон, планшет ва бошқа гаджетларсиз тасаввур қилиш қийин. Лекин улар билан машғул бўлиб, одам қанча вақтини бекор ўтказиб юбориши ҳақида ҳеч ўйлаб кўрганмисиз?\nWhistle Out тадқиқот компанияси кишиларнинг ҳар куни смартфонга қанча вақт харжлашларини текшириб кўрди. Текширувлар доирасида 1000 нафар киши орасида сўров ўтказилган – улардан ҳар куни смартфондан қанча вақт фойдаланишлари сўраб кўрилган.\nМутахассислар кишиларни учта ёш гуруҳига бўлиб ўрганишган: «бумерлар» (1946–1964 йилларда туғилганлар), «Х-авлод» (1965–1980 йилларда туғилганлар) ва «миллениаллар» (1981–1996 йилларда туғилганлар). Маълум бўлишича, учта гуруҳ вакилларининг смартфондан фойдаланиш вақти бўйича фарқи айтарли катта эмас экан.\n«Бумерлар» кунига ўртача 2,5 соат вақтини смартфон билан ўтказадиган бўлса, «Х-авлод» вакилларида бу кўрсаткич 3 соатга, «миллениаллар»да эса – 3,7 соатга тенг бўлиб чиққан. Яъни, киши қанчалик ёш бўлса, техникага шунча кўп вақт сарфлаётгани аниқланган.\nАгар юқоридаги кўрсаткичлар вақт ўтиши билан ҳам ўзгармайди, деб ҳисобласак ва умрнинг ўртача давомийлигини олиб, тахминий ҳисоб-китоб қилсак, «миллениаллар» ўз умрининг нақ 9 йиллик вақтини смартфон экранига термулиш билан ўтказиб юборишлари маълум бўлади. Таққослаш учун: киши ўз умри давомийлигига боғлиқ ҳолда, ухлаш учун 15 йилдан 30 йилгача вақт сарф этади.\nДемак, яқинларингизга ҳам ушбу маълумотни етказиб қўйганингиз маъқул: зарурати бўлмаса телефонга тикилиб, умрнинг бетакрор лаҳзаларини, кунлари ва йилларини бекорга ўтказиб юборишмасин. Хусусан, б оланинг гаджетлар билан ўтказадиган вақтини чеклаш учун биз ўйлаганимиздан кўра жиддийроқ сабаблар мавжудлиги ҳақида ҳам ёзганмиз.\n#қарамлик #маслаҳат #смартфонлар #тобелик


Қойил қолса арзийдиган футболчи\n12 июнь, 22:25\n"Манчестер Юнайтед" дарвозабони Давид де Хеа португалиялик ҳужумчи Криштиану Роналду ҳақида ўз фикрларини билдириб ўтди.\n- Роналду — ажойиб футболчи. Унинг қилаётган ишларидан қай даражадаги ўйинчи эканлигини билиш мумкин. Криштиану ўз танасига қандай ғамхўрлик қилишни билади. Ҳар бир машғулотга ўта маъсулият билан ёндашади. Унинг бу ишлари ёш футболчиларга ҳақиқий мотивация. Унга қойил қоламан, — деди де Хеа “Манчестер Юнайтед” сайтига берган интервьюсида.\nРоналду ўтган мавсумда “қизил иблислар” сафида барча турнирларда 38 та ўйинда майдонга тушиб, ўз ҳисобига 24 та гол ва битта ассистни ёздириб қўйди. Ҳужумчининг инглиз клуби билан шартномаси 2024 йилнинг 30 июнига қадар амал қилади.


Россия президенти 63-туғилган кунини Сочида кутиб олади - 07.10.2015, Sputnik Ўзбекистон\nРоссия президенти 63-туғилган кунини Сочида кутиб олади\nЎзининг туғилган кунида Владимир Путин хоккей афсоналари билан муз устига чиқади. 07.10.2015, Sputnik Ўзбекистон\n14:24 07.10.2015 (янгиланди: 14:45 07.10.2015)\n© Sputnik / Алексей Дружинин / Фотобанкка ўтишРоссия президенти Владимир Путин\nЎзининг туғилган кунида Владимир Путин хоккей афсоналари билан муз устига чиқади.\nТОШКЕНТ, 7 окт – Sputnik. Россия президенти Владимир Путин хоккей юлдузлари ва Тунги хоккей лигаси қатнашчилари билан Сочидаги хоккей спорт саройида кутиб олади.\n7 октябрда Россия президенти 63 ёшга тўлади. Одатга кўра, Путин туғилган кунини иш тартибига мувофиқ кутиб олади. Ушбу кун президент иш ташрифи билан Сочида бўлади.\n“Путин хоккей ўйнайди. У анъанага кўра, ўзининг эски танишлари, хоккей-фахрийлари ва Тунги хоккей лигаси қатнашчилари билан билан ўйнайди. Улар эртага янги мавсумни очадилар”, — деди журналистларга Дмитрий Песков, президент матбуот котиби.\nРоссияликлар президентни охирги марта сентябрда муз устида кўрган эдилар. Ўшанда Путин хоккей афсоналари Павел Буре ва Александр Овечкин билан бир жамоада “Сириус” таълим жамоаси устидан ғалаба қозонганди.\nЎтган йили Россия раҳбари туғилган кунини Сибирда кутиб олганди. Ушанда президент ишдан дам олиш куни олиб тоғлар бўйлаб салкам 9 километр пиёда сафар қилганди. 2013 йилда президент ўз туғилган кунини Бали оролида, ОТИС (АТЭС) саммитида кутиб олганди.\nРоссия президентини Белоруссия раҳбари аллақачон табриклади. Ушбу табрикномада айтилишича, Путин раҳбарлиги остида Россия иқтисодиёт ва фуқаролар ҳаёт даражасини ошириш борасида катта ютуқларга эришди.\n“Сиз ўз мамлакатингиз манфаатларини халқаро майдонда тарғиб қилишда ва аъзо мамлакатлар барқарорлиги кафолати бўлган ўзаро интеграция жараёнларини кенгайтиришда, катта ютуқларга эришдингиз”, — деди Лукашенко.\nБелоруссияда Россия президентининг қатъий нуқтаи назарини юқори баҳолашади, шу жумладан Москва ва Минскнинг келажакдаги ҳамкорлиги борасида.


Қозоғистонда «омикрон» туфайли эпидемиологик вазият ёмонлашди - Bugun.uz\nҚозоғистонда «омикрон» туфайли эпидемиологик вазият ёмонлашди\n19:37 | 09-01-2022\nҚозоғистонда коронавирус билан боғлиқ эпидемиологик вазият «омикрон» штамининг тарқалиши ва фуқаролар томонидан профилактика чораларига етарлича риоя қилмаслиги туфайли ёмонлашмоқда. Бу ҳақда «РИА Новости» хабар берди.\nСоғлиқни сақлаш вазирлиги маълумотига кўра, йил бошидан буён мамлакатда 5,2 мингдан ортиқ ковид ҳолат қайд этилган. Мамлакат пойтахти Нур-Султон коронавирус тарқалиши сабабли қизил ҳудуд, Чимкент ва Олмаота эса сариқ ва қолган 14 та ҳудуд яшил ҳудуд сифатида белгиланган.\n«Эпидемиологик вазиятнинг ёмонлашуви ‘омикрон’ вариантининг аниқланиши, байрам кунлари аҳолининг ички миграцияси юқорилиги, профилактика чораларига етарлича риоя қилинмагани билан бевосита боғлиқ», дея тушунтирган вазирлик.\nТаъкидланишича, Қозоғистонда коронавируснинг «дельта» штами доминант бўлиб қолмоқда, бу тур мутахассислар томонидан тўпланган барча намуналарнинг 71 фоизини ташкил қилади.\nМавзуга доир: Ўзбекистонда коронавируснинг «омикрон» штами аниқланди\nАввалроқ Кипрда коронавируснинг «дельтакрон» штами аниқлангани ва россиялик олимлар «супермутант» коронавирус пайдо бўлиши ҳақида огоҳлантиргани маълум қилинган.


Оренбургда ўзбеклар ҳужумга учради\nОренбургда ўзбекистонлик беш фуқаро жиноятчилар нишонига айланди.\nОренбург вилоят ИИБ матбуот хизматидан REGNUMга маълум қилишларича, “чет элликларга қуролли ҳужум уюштирилган. Ҳарбий кийимдаги жиноятчилар қуролланган бўлган. Улар ўзларини милиция ходими деб таништирганлар”.\nҲужум уюштирилишига ўзбекларда катта миқдорда пул борлиги сабаб бўлган. Улар ватанга кетаётган икки ҳамюрти орқали Ўзбекистонга умумий миқдори 650 минг рубл (тахминан 23,600 АҚШ доллари) пул бериб юбормоқчи бўлганлар. Бироқ улар Оренбург ташқарисига чиқиб кетолмаганлар.\nТергов мобайнида аниқланишича, Ўзбекистон фуқаролари ҳар доим битта таксичи хизматидан фойдаланиб келганлар. У мижозларида йирик миқдордаги пул борлигидан хабар топгач, ўзининг тўртта таниши билан ҳужум ҳақида аввалдан келишиб олган.\nАйни пайтда жиноий гуруҳнинг барча аъзолари қўлга олинган. Улардан туналган пулнинг бир қисми, газли тўппонча ҳамда кишанлар олиб қўйилган. Уларга Россия Федерацияси Жиноят кодексининг 162-моддаси (“талончилик”) бўйича айблов эълон қилинган.\nБу модда бўйича жиноятчилар 15 йилгача қамалиши мумкин.


Навоийга зиёратга келган самарқандлик оила ЙТҲга учради. Ҳайдовчининг онаси вафот этди - Daryo\n14:47, 15.04.2019 43598\nНавоийга зиёратга келган самарқандлик оила ЙТҲга учради. Ҳайдовчининг онаси вафот этди\n12 апрель куни Нур чашмасини зиёрат қилиш мақсадида Самарқанд вилояти Пахтачи туманидан йўлга чиққан Ҳ.Ҳ. бошқарувидаги Nexia йўл-транспорт ҳодисасига учради. Бу ҳақда Навоий вилояти ИИБ матбуот хизмати «Дарё»га хабар берди.\n09:25, 30.03.2020 309980\n21:26, 25.03.2020 367147\n15:38, 27.03.2020 362825\n23:58, 06.06.2020 26544\n23:47, 06.06.2020 54567\n23:37, 06.06.2020 7066\n23:28, 06.06.2020 4827\n23:48, 05.06.2020 174905\n22:28, 05.06.2020 140610\n07:45, 06.06.2020 121751\n19:15, 05.06.2020 108427


Марказий банк бошқарувининг йиғилиши якунлари бўйича Марказий банк бошқаруви раисининг МАЪРУЗАСИ - Ўзбекистон Республикаси Марказий банки\nБошқарувнинг таянч йиғилишида иккита масала кўриб чиқилди.\nБиринчиси, жорий йилнинг ўтган даврида амалга оширилган пул-кредит сиёсати ва Марказий банкнинг асосий ставкасини кўриб чиқиш бўлса, иккинчиси, пул-кредит сиёсатининг келгуси 2022 йил ва 2023-2024 йиллар даврига мўлжалланган асосий йўналишларининг концептуал лойиҳаси муҳокама қилиниб, дастлабки тарзда маъқулланди.\nЭнди ушбу лойиҳа кенг жамоатчилик, экспертлар ҳамда бошқа вазирлик ва идоралар муҳокамасига тақдим этилади.\n2021 йилнинг январь-сентябрь ойида шаклланган иқтисодий шароитларга тўхталиб шуни қайд этиш лозимки, пандемия даврида иқтисодиётни қўллаб-қувватлаш борасида Ҳукумат ва банк тизими томонидан кўрилган чора-тадбирлар бугунги кунда иқтисодий фаоллик, ишлаб чиқариш суръатларини пандемиягача бўлган ўсиш траекториясига чиқиб олишига имкон берди.\n2021 йил 9 ойи якунлари бўйича ялпи ички маҳсулотнинг реал ўсиши 6,9 фоизни ташкил этди. Ўтган йилнинг мос даврига нисбатан:\nсаноатда ишлаб чиқариш ҳажмлари – 9 фоизга;\nқишлоқ хўжалигида – 4,2 фоизга;\nқурилиш соҳаси – 4,5 фоизга;\nасосий капиталга йўналтирилган инвестициялар – 5 фоизга ўсди.\n2021 йилнинг 9 ойи якунлари бўйича аҳоли даромадлари реал ҳисобда 10,4 фоизга ошди.\nШу билан бирга, иқтисодиётнинг барча соҳаларида ҳам бир ҳил юқори тикланиш суръатлари кузатилмаяпти. Ички ва ташқи туризм, йўловчи ташиш, автомобил ишлаб чиқариш умумий овқатланиш соҳалари ҳали ҳам 2019 йил даражасига етгани йўқ.\nКелгуси йилда ушбу соҳаларда ҳам иқтисодий жараёнларнинг тўлиқ тикланиши юқори иқтисодий ўсиш кўрсаткичларини қўллаб-қувватловчи омил бўлади.\nПандемиянинг давом этаётганлиги, глобал иқлим шароитларининг ноқулайлиги, ишлаб чиқариш ва етказиб беришдаги узилишлар жаҳонда аксарият озиқ-овқат маҳсулотлари нархларини сезиларли даражада ўсишига олиб келди. Бу, ўз навбатида, ички нархларга ҳам таъсир кўрсатмай қолмади.\nШунингдек, жаҳонда иқтисодий тикланишнинг жадаллашуви асосий энергия манбаларига ва халқаро юк ташиш тизимига босимни юзага келтириб, жаҳон бозорларида ёнилғи маҳсулотлари ва юк ташиш хизматлари нархларини ошиши кузатилмоқда.\nУшбу омиллар таъсирида, инфляция динамикаси прогнозларимизнинг юқори чегарасида шаклланмоқда. Сентябрь ойи якунлари бўйича йиллик инфляция даражаси 10,8 фоизни ташкил этиб, охирги тўрт ойдан бери биринчи марта пасаювчи динамикага ўтди.\nИнфляцияни ўзгарувчан компонентларсиз акс эттирувчи - барқарор инфляция индикаторлари (базавий инфляция) – ҳам бизнинг прогнозларимиз доирасида шаклланиб, пасайиш динамикасини кўрсатмоқда.\nХусусан, сентябрь ойи якунлари бўйича базавий инфляция, ўтган ойга нисбатан 0,3 фоиз бандга, йил бошига нисбатан эса 3 фоиз бандга пасайди ва 9,2 фоизни ташкил этди.\nАҳоли ва бизнеснинг инфляцион кутилмаларида сентябрь ойида пасайиш кузатилган бўлса ҳам (аҳоли – 15,8 фоиз, бизнес субъектлари – 14,7 фоиз), кўплаб давлатлар қатори бизда ҳам ҳамон юқори даражаларда сақланиб қолмоқда. Бу эса, ўз навбатида, ялпи талаб нуқтаи назаридан, инфляцияни оширувчи асосий хатарлардан бўлиб қолмоқда.\nШу ўринда таъкидлаш зарурки, бугунги кунда дунё иқтисодиётида нархлар ўзгариши аралаш таъсирлар босими остида қолган. Бир томондан, пандемия давридаги фискал ва монетар юмшатишлар ҳисобига вужудга келган юқори ялпи талаб бўлса, иккинчи томондан, инфляцияга пул-кредит сиёсатига боғлиқ бўлмаган кўплаб омиллар таъсир кўрсатмоқда.\nХусусан, халқаро биржаларда товарлар нархининг ўзгариши, геосиёсатдаги протекционизм элементлари, қишлоқ хўжалигида иқлим ва ҳосилдорликдаги ўзгаришлар, халқаро маҳсулот етказиб бериш занжиридаги узилишлар ва бошқа ҳолатлар нарх-навони шаклланишида ўз аксини топмоқда.\nШу сабабли бўлса керак, охирги пайтларда “Пул-кредит сиёсати ушбу омилларга таъсир кўрсата олмас экан, унинг асосий тамойилларидан фойдаланмаслик ёки инкор этиш” борасида фикрлар учрамоқда.\nТаъкидлаш керакки, бундай қарашлар муҳим бир ҳолатни, яъни бу омилларнинг аҳоли ва бизнеснинг инфляцион кутилмаларига бевосита таъсир кўрсатишини инобатга олмаяпти.\nЮқори инфляция кутилмалари ялпи талабни ўсишига, қўшимча харажатларни истеъмолчилар зиммасига (нарх-навога) юкланишига олиб келади. Ишлаб чиқарувчилар харажатларини камайтириш ёки оптималлаштириш ўрнига уларни тўлиқ товар ва хизматлар нархига ўтказишга ҳаракат қилади ва бу орқали истеъмолчилар ҳисобидан рентабеллик даражасини оширишга интилади. Натижада иқтисодиётда доимий товар ва хизматлар нархларини ўсиш “спирали” ёки занжири пайдо бўлади.\nБундай вазиятларда одатда, пул-кредит сиёсати ва унинг инструментлари ушбу шаклдаги инфляция спиралини кучайишини олдини олишга йўналтирилади. Айниқса, аҳоли ва бизнеснинг инфляция кутилмалари юқори бўлган ҳозирги шароитда ушбу масала муҳим аҳамиятга эга.\nЯлпи таклифдаги маълум бир муаммолар (хом-ашё ва комплектлашувчи материаллар етказиб бериш занжиридаги узулишлар, қурғоқчилик, қишлоқ хўжалиги маҳсулотлари ишлаб чиқаришини камайиши, локдаун ҳамда карантин ҳолатлари ва бошқ.) мавжуд бўлган ҳолатларда пул-кредит сиёсати инструментлари ва чоралари билан ялпи талаб ва истеъмолни рағбатлантириб бўлмайди.\nУшбу қайд этилган “ялпи таклиф”даги муаммолар, уларни вужудга келтирган омилларни пасайиб бориши билан инфляцияга ўз таъсир кучини йўқотиб боради ва шу сабабли доимий характерга эга эмас.\nИқтисодиёт ўз потенциаллари даражасига чиқиши кутилаётган шароитларда пул-кредит сиёсатини юмшатиш бозорларда “молиявий пуфакларни” пайдо бўлишини рағбатлантириши мумкин.\nШу сабабли, инфляция даражасини (қандай омиллар, яъни глобал ёки ички омиллар таъсирида вужудга келганлигидан қатъи назар) прогноз доирасида шаклланишини таъминлаш учун Марказий банклар барча монетар инструментлардан фаол фойдаланади.\nПул кредит шароитлари\nЖорий йилнинг 9 ойи якунларига кўра, депозит ва кредит фоиз ставкаларининг Марказий банк асосий ставкасига мослашиши биз кутгандан тезроқ содир бўлмоқда (одатда 4-6 чорак давом этади).\nКредитлар бўйича ўртача фоиз ставкалари йил бошидан бери 20-21 фоиз доирасида (узоқ муддатли кредитлар бўйича 21,2 фоиз) шаклланиб келмоқда.\nУзоқ муддатли фоиз ставкаларининг барқарорлиги инвестиция ва ипотека кредитлари бўйича фоиз ставкалари барқарорлигининг асосий шарти ҳисобланади.\nДепозитлар бўйича фоиз ставкалари, аҳоли омонатлари бўйича – 20,3 фоизни, юридик шахслар маблағлари бўйича эса 15,3 фоизни ташкил этиб, 6-8 фоиз реал даромадлиликни таъминламоқда. Бу, ўз навбатида, жамғариш кайфиятини мустаҳкамланиши, яхшиланиши ва келгусида инфляцион кутилмаларни пасайишида муҳим аҳамиятга эга.\nИқтисодиётдаги кредит қўйилмаларининг ўсиш суръатлари ЯИМ номинал ўсиши доирасида сақланиб турибди (9 ой якунлари бўйича кредитлар ўсиши 13,2 фоиз). Кредитларнинг қайтувчанлик даражаси ўтган йилга нисбатан 15-16 фоиз бандга ортиб, 2021 йил 9 ойи якунлари бўйича 72 фоизни ташкил қилди (берилган кредитлар – 119,5 трлн. сўм, қайтган кредитлар – 86,4 трлн. сўм).\nТижорат банклари томонидан юридик шахсларга ажратилган кредитларнинг ўтган йилга нисбатан ўсиши 29 фоизни ташкил этган бўлса, аҳолига ажратилган чакана кредитлар ўсиши 46 фоиз бўлди.\nБунда 2020 йилнинг 9 ойида жисмоний шахсларга қарийб 20 трлн. сўмлик кредитлар ажратилган бўлса, 2021 йилнинг мос даврида 29 трлн. сўмлик кредитлар берилди. Юқори ўсиш суръатлари автокредитлар, микроқарз ва оилавий тадбиркорлик дастурлари доирасида берилган кредитларда кузатилди.\nТаъкидлаш жоизки, глобал иқтисодиётда бўлаётган ўзгаришлар ҳали ҳам аниқ прогнозлаш имкониятини бермаяпти, жуда кўплаб ноаниқликлар сақланиб қолмоқда.\nЖаҳонда пандемия билан боғлиқ вазият, навбатдаги янги тўлқинларнинг давом этаётганлиги, албатта, ташқи иқтисодиётдаги ўзаро муносабатлар, ўсиш суръатлари ва нархлар динамикасига таъсир кўрсатади.\nЮқоридаги омилларни инобатга олиб, бугунги Бошқарув йиғилишида Марказий банк асосий ставкаси 14 фоиз даражасида ўзгаришсиз сақлаб қолинди.\nБугунги пресс-брифингда пул-кредит сиёсати самарадорлигига таъсир кўрсатувчи яна бир масала, депозит ва кредитларнинг долларлашув даражасига ҳам қисқача тўхталиб ўтмоқчимиз.\nПандемия даврида мазкур кўрсаткичларда сезиларли ошиш кузатилиб, жорий йилда ҳам юқори даражада – қарийб ўзгаришсиз сақланиб турибди. 1 октябрь ҳолатига банк тизимидаги депозитларнинг 41,2 фоизи ва кредитларнинг 47,5 фоизи хорижий валюталарда шаклланган.\nУшбу масалани хорижий валютадаги депозитлар бўйича юқори мажбурий захира нормаларини қўллаш, чет эл валютасидаги кредитлар бўйича рискка тортиш меъёрлари каби анъанавий пул-кредит ва макропруденциал чоралар орқали маълум маънода тартибга солишга ҳаракат қилинмоқда.\nЛекин шу билан бирга, нисбатан узоқ йиллар юқори инфляция шароитида яшаганимиз, яқин ўтмишда бўлган валюта айирбошлашдаги чекловлар, банк тизимига бўлган ишончнинг тўла шаклланмаганлиги ҳам жамғармаларни эркин айирбошланадиган валютада сақлашга мойилликнинг секин ўзгаришига сабаб бўлмоқда.\nБанк тизимида эса, узоқ муддатли ресурс базасининг шаклланмаганлиги, охирги 5 йилда кузатилаётган “инвестицион чанқоқлик”, иқтисодиётнинг очиқланиши ҳисобига халқаро молия бозорларининг очилиши ҳамда уларда фоиз ставкаларининг нисбатан пастлиги тадбиркорларнинг ҳам чет эл ваютасида кредитлар олишга интилишини кучайтирмоқда.\nХалқаро амалиётда йирик валюта инқирозларини бошидан ўтказмаган иқтисодиётларда алмашув курси нисбатан барқарор бўлган даврларда мижозларнинг хорижий валютада кредит олишга бўлган қизиқиши ортиб, валюта рискига бўлган эътибори ёки эҳтиёткорлиги пасайиб боради.\nБу албатта, тадбиркорлик риски, лекин келажакда шундай рисклар рўй берган пайтида нафақат бизнес субъектларининг молиявий аҳволига, улар орқали тижорат банкларининг молиявий ҳолатига ва охир-оқибат макроиқтисодий ҳамда молиявий барқарорликка салбий таъсир кўрсатиш эҳтимоли мавжуд.\nШу сабабли, жорий йилнинг август ойида тадбиркорлар билан ўтказилган “очиқ мулоқот”да муҳтарам Президентимиз иқтисодиётда валюта хатарларини пасайтириш бўйича тизимли чора-тадбирларни амалга ошириш бўйича тегишли кўрсатмалар бердилар.\nХусусан, валюта хатарларини бошқариш компанияси ташкил этилиб, бозор механизмлари асосида тижорат банкларининг хорижий валютада олган қарз маблағларини миллий валютага айирбошлайди.\nБунинг натижасида тижорат банклари томонидан хорижий ресурслар ҳисобига миллий валютада узоқ муддатли кредитлар бериш имконияти яратилади ва бу, ўз навбатида, иқтисодиётда банклар ва тадбиркорлик субъектлари учун вужудга келиши мумкин бўлган валюта рискларини олдини олиш имкониятини беради.\nЮқоридагиларни инобатга олиб, сентябрь-октябрь ойларида тижорат банклари томонидан валютада 1 млн. долларгача қарзи бўлган (қарздорлик 2,5 млрд. доллар) 15 мингдан ортиқ тадбиркорлик субъектларига хорижий валютада ажратилган кредитларни миллий валютага ўтказиш бўйича таклифлар юборилди.\nТаклифларга розилик билдирган 561 та тадбиркорлик субъектларининг 123 млн. долларлик кредитлари миллий валютага ўтказилиб, қайта расмийлаштирилди ва бу амалиёт келгусида ҳам давом этади.\nЭнди бевосита ички валюта бозоримизда кузатилаётган ҳолатга тўхталиб ўтсак.\nЙил бошидан бошлаб миллий валюта курсининг девальвация даражаси 2 фоиздан бироз юқори бўлди. Буни энг аввало, иқтисодиётда амалга оширилаётган ислоҳотлар, очиқлик сиёсатининг натижаси дейиш мумкин.\nНисбатан барқарор валюта курсига эришиш омиллари сифатида:\n- жорий йилнинг 9 ойида экспортдан тушадиган валюта тушумларини ўтган йилга нисбатан 35 фоизга ошганлиги;\n- валюта биржасида ўтган йилнинг 9 ойида экспортёр хўжалик юритувчи субъектлар ва банклар томонидан томонидан 5,2 млрд. долларлик валюта маблағлари сотилган бўлса, бу йил 9 ойда – 9,5 млрд. долларлик, яъни 85 фоизга кўп маблағлар сотилганлигини келтириш мумкин.\nШу билан бирга, Марказий банк томонидан олтин-валюта захираларинг нейтраллиги тамойили асосида харид қилинган олтин доирасида ички валюта бозорига сотиладиган валюта маблағлари ҳажми жорий йил январь-сентябрь ойларида ўтган йилнинг мос даврига нисбатан 32 фоизга камайиб, 2,5 млрд. долларни ташкил этди.\nШунингдек, хўжалик субъектларининг импорт бўйича тўловлари ҳам жорий йил 9 ойида 25 фоизга ўсди. Бунда импорт тўловлари манбалари таркибида бизнес субъектларнинг ўз валюта маблағлари улуши 24 фоизга етди.\nУмуман олганда, ушбу тенденциялар, ички валюта бозорининг ўзини-ўзи маблағ билан таъминлаш имкониятларининг босқичма-босқич кенгайиб бораётганлигини кўрсатади.\nМарказий банк томонидан Пул-кредит сиёсатининг 2022 йил ва 2023-2024 йиллар даврига мўлжалланган асосий йўналишлари тайёрланди ва унда асосий эътибор, иқтисодиётда нархлар барқарорлигини таъминлаш, инфляция даражасини 2023 йил сўнггида 5 фоизгача пасайтириш мақсадларига қаратилган.\nМазкур ҳужжатда келгуси йиллардаги макроиқтисодий ривожланиш истиқболлари, турли хил ташқи ва ички шарт-шароитлар таъсирида шаклланадиган макроиқтисодий кўрсаткичлар прогнозлари ва албатта, ушбу шароитлардан келиб чиқиб, амалга оширадиган пул-кредит сиёсати, шунингдек, пул-кредит сиёсати инструментлари, ички валюта ва пул бозорини такомиллаштириш, таҳлилий-прогнозлаш салоҳиятни ривожлантириш бўйича мўлжаллаган режалар ҳам ўрин олган.\nТашқи ва ички шароитларнинг келгуси 2-3 йилда ўзгариши бўйича ҳали ҳам юқори ноаниқликлар сақланиб қолаётганлиги ва турли хил омилларнинг макроиқтисодий кўрсаткичларга таъсири кўлами ҳамда давомийлигини инобатга олиб ўрта муддатли макроиқтисодий ривожланишнинг асосий ва муқобил сценарийлари ишлаб чиқилди.\nУшбу сценарийларда амалга оширилиши мўлжалланган таркибий ислоҳотлар, уларнинг натижадорлиги ҳамда иқтисодий ва молиявий барқарорликка таъсири муҳим омиллар сифатида инобатга олинди.\nМакроиқтисодий ривожланишнинг асосий сценарийси доирасида иқтисодий ўсишни қўллаб-қувватлашнинг асосий драйвери сифатида хусусий ички ва ташқи инвестициялар ва иқтисодиёт тармоқларида амалга ошириладиган таркибий ислоҳотлар қаралмоқда.\nТаркибий ислоҳотлар доирасида истеъмол бозорида рақобат муҳитини ривожлантириш ва концентрациялашув даражасини пасайтириш, меҳнат унумдорлигини ошириш ҳамда ҳудудларда савдо инфратузулмасини ривожлантириш борасидаги ислоҳотларни фаол давом эттирилиши муҳим шарт сифатида қаралмоқда.\nАсосий сценарий шартларида:\n- ташқи ва ички иқтисодий шароитларнинг босқичма-босқич яхшиланиб бориши;\n- пандемия билан боғлиқ вазият нормаллашиб, инсон ресурслари миграцияси ва трансчегаравий ҳаракатлар бўйича чекловлар юмшатилиши;\n- иқтисодий фаоллик жадаллашиб, инвестицион ва истеъмол талаб ўсишининг ижобий суръатлари сақланиб қолиши;\n- асосий экспорт товарлари нархларининг ижобий динамикаси, савдо ҳамкорларда кутилаётган иқтисодий ўсиш суръатларида кескин тебранишларнинг кутилмаётганлиги кўзда тутилмоқда.\nУшбу омиллар таъсиридан 2022 йилда ЯИМ реал ўсиши 5,5-6,5 фоизни, инфляция даражаси 8-9 фоизни ташкил этиши, 2023-2024 йилларда эса ЯИМ ўсиши 6 фоиз атрофида бўлиши ва инфляция даражасини 5 фоизгача пасайиши кутилмоқда.\nМакроиқтисодий ривожланишнинг муқобил сценарийсига жаҳонда пандемия билан боғлиқ вазиятнинг кескинлигича қолиши сабабли ташқи шароитлар ноқулай шаклланиши, жаҳон молия бозорларида тебранишлар ва асосий савдо ҳамкорларда иқтисодий фаолликни пасайиши каби эҳтимоллар асос қилиб олинган.\nМуқобил сценарий шароитида иқтисодиётни рағбатлантириш мақсадида иқтисодий фаолликни қўллаб-қувватлаш ва нархлар барқарорлигини таъминлаш мақсадлари ўртасидаги мувозатни таъминлашга алоҳида эътибор берилади.\nЮқорида келтирилган сценарийларнинг иккаласида ҳам иқтисодиётда нархлар барқарорлигини таъминлаш ва инфляциянинг таргет кўрсаткичига эришиш пул-кредит сиёсатининг асосий мақсади этиб белгиланган.\nСценарийларда келтирилган вазиятлар шаклланишига қараб пул-кредит шароитлари қатъийлик даражаси белгиланиб борилади.\nМарказий банк томонидан келгусида пул-кредит сиёсати операцион механизмини янада такомиллаштириш ва трансмиссон механизми самарадорлигини ошириш, шунингдек, молия тизимида юзага келиши мумкин бўлган хатарларнинг олдини олиш, банк ва тўлов тизимини узлуксизлик фаолият юритиши, умуман олганда, молиявий барқарорликни таъминлаш масалаларига алоҳида эътибор қаратилади.


09:45 / 05.05.2018 2295 pdf Ўқиш режими + -\nУларнинг ҳидояти сенинг зиммангда эмас. Лекин Аллоҳ Ўзи хоҳлаган кишини ҳидоят қиладир. Нимаики яхшиликни нафақа қилсангиз, ўзингиз учун. Қилган нафақангиз фақат Аллоҳнинг юзини исташ учундир. Нима яхшилик нафақа қилсангиз, сизларга зулм қилинмаган ҳолда ўзингизга тўлалигича берилур. Бақара 272.\nИнсон қалбига боғлиқ ишлар ниҳоятда мураккаб ва нозикдир. Ҳеч қачон бир инсон ўзга бир инсоннинг қалбига эгалик қила олмайди. Фақатгина оламларнинг ва қалбларнинг Робби – Аллоҳ таолонинг Ўзигина эгалик қилади. Бу борада ҳатто Пайғамбар алайҳиссолату вассалом ҳам аралаша олмасликлари ушбу ояти каримада эслатиб ўтилмоқда:\n«Уларнинг ҳидояти сенинг зиммангда эмас».\n«Шунинг учун даъватингга қулоқ солишмаса, нафақа қилишга ҳаракат қилишмаса, сиқилма, ҳижолат бўлма, аччиғинг чиқмасин».\n«Лекин Аллоҳ Ўзи хоҳлаган кишини ҳидоят қиладир».\nБундай ишлар Аллоҳ таолонинг хоҳишига боғлиқ ишлардир. Аллоҳ кимни хоҳласа, ўшани ҳидоятга бошлайди. Кимни хоҳласа, ўшани нафақа қилишга, хайру эҳсонга бошлайди. Бу нарсалар Аллоҳнинг ихтиёрисиз бўлмайди.\n«Нимаики яхшиликни нафақа қилсангиз, ўзингиз учун».\nСиртдан қараганда, нафақа қилган киши нафақа олган одамга фойда етказганга ўхшайди. Аслида эса ҳамма фойда нафақа қилувчига бўлади. У аввало, Аллоҳнинг амрини амалга оширади, иккинчидан, кўпдан-кўп савобга эга бўлади, охиратда жаннатга киради. Бу дунёда одамларнинг муҳаббатига, эҳтиромига сазовор бўлади, ризқи кенг бўлади. Яна бошқа кўпгина фойдалар борки, уларни Аллоҳнинг Ўзи билади.\nПайғамбаримиз Муҳаммад алайҳиссолату вассаломдан ривоят қилинган ҳадислардан бирида: «Садақа балоларни рад қилади ва умрни зиёда қилади», – дейилган.\n«Қилган нафақангиз фақат Аллоҳнинг юзини исташ учундир».\nБу иш фақат мўмин кишига хос ишдир. Фақат мўмин кишигина Аллоҳнинг юзи, розилиги учун хайр-эҳсон қилади. Бошқалар риё учун, пора учун, баъзи бир кишиларнинг розилиги учун ва яна бошқа шунга ўхшаш ғаразлар учун нафақа қиладилар.\n«Нима яхшилик нафақа қилсангиз, сизларга зулм қилинмаган ҳолда ўзингизга тўлалигича берилур».\nҚанча нафақа қилган бўлсангиз, ҳаммасининг савобини тўла оласиз. Баъзисини камайтириб, сизларга зулм қилинмайди.\nИбн Аби Ҳотим қилган ривоятда ҳазрати Абдуллоҳ ибн Аббос розияллоҳу анҳу:\n«Пайғамбар алайҳиссолату вассалом авваллари кишиларни аҳли Исломдан бошқаларга нафақа бермасликка буюрар эдилар. «Уларнинг ҳидояти сенинг зиммангда эмас. Лекин Аллоҳ Ўзи хоҳлаган кишини ҳидоят қиладир» ояти нозил бўлгандан кейин ҳаммага ҳам садақа қилаверишга буюрдилар», – деганлар.\nМусулмон бўлмаган кишиларга қилинадиган садақа ихтиёрий садақалардан бўлади. Фарз садақалар эса фақат мусулмон кишиларга берилади.\nБундан маълум бўладики, Ислом диний эркинликни эътироф этибгина қолмай, балки мусулмонларни бошқа диндаги кишиларга яхшилик қилишга, молиявий ёрдам беришга ҳам қизиқтиради.\n09:45 / 04.05.2018 2872\n09:35 / 06.05.2018 2967\nМарям сураси 31 оят\n.Марям, 31. Мени қаерда бўлсам ҳам, муборак қилди. Модомики, ҳаёт эканман, намоз ва закотни тавсия қилди.\n2011 03:15 / 08.06.2017\n1883 09:20 / 13.11.2017\nТавба сураси 71 оят\nТавба 71. Мўминлар ва мўминалар бирбирларига дўстдирлар. Маъруфга буюрурлар, мункардан қайтарурлар, намозни тўкис адо этурлар, закотни берурлар давоми...\n3623 03:12 / 08.06.2017\nБақара cураси, 223-оят\nАёлларингиз экинзорларингиздир. Бас, экинзорингизга хоҳлаганингиздай келинг. Ўзингиз учун яхшилик тақдим қилинг. Ва Аллоҳга тақво қилинг ҳамда билингки, албатта, давоми...\n2572 09:05 / 02.03.2018


Долларнинг расмий курси ошди, “қора бозор” бир қалқиб тушди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:52 - Долларнинг расмий курси ошди, “қора бозор” бир қалқиб тушди\nЎзбекистон Республикаси Марказий Банки 2017 йил 6 июндан бошлаб валюта операциялари бўйича бухгалтерия ҳисоби, статистик ва бошқа ҳисоботларни юритиш, шунингдек, божхона ва бошқа мажбурий тўловлари учун хорижий валюталарнинг сўмга нисбатан қийматини белгилади. Унга кўра, АҚШ долларининг ўтган ҳафтадаги курси 28 сўм 15 тийин қимматлашиб, 3874 сўм 48 тийинни ташкил қилди.\nМамлакатда хорижий валюталарнинг ҳақиқий қийматини белгиловчи “қора бозор” эса ўтган дам олиш кунларида бир қалқиб тушди. Яъни, шанба куни кечқурун АҚШ долларининг қиймати кескин пастлади: 8300 сўмдан бирданига 7700 сўмгача! Аммо, орадан бир кун ўтиб, АҚШ доллари 8100 сўмдан харид қилина бошлади. Саррофлар бу ҳолни ҳукумат автомобилларни миллий валютада сота бошлагани билан изоҳламоқдалар.


Тошкент вилояти ҳокимлиги вилоятда коронавирус тарқалишига қарши олиб борилаётган ишлар тўғрисида ахборот берди.\nУнга кўра, 11 май соат 20:00 ҳолатига\nТошкент вилоятида доимий рўйхатда турувчи фуқаролардан 207 нафарида коронавирус тасдиқланган бўлиб, 128 нафар фуқаро соғайиб тиббий реабилитация марказларига ва яшаш манзилларига юборилди.\nКарантинга олинган фуқаролар:\nЮқори Чирчиқ карантин полигонида 6384 нафар, «Умид гулшани» оромгоҳида 44 нафар – жами 6428 нафар фуқаро стационар карантинга олинган.\nЗангиота тумани юқумли касалликлар шифохонасида 65 нафар, Қуйи Чирчиқ тумани туғруқ комплексида 33 нафар, Паркент тумани тиббиёт бирлашмаси (ТТБ)да 202 нафар, Янгийўл ТТБда 150 нафар, Зангиота ТТБда 225 нафар, Қуйи Чирчиқ ТТБда 441 нафар – жами 1116 нафар фуқаро карантинга олинган.\nВилоятда жами 7544 нафар фуқаро стационар шароитда карантинга олинган. Уй шароитида 6520 нафар фуқаро карантинга олинган бўлиб, бундан хонадонлар сони 1203 та, оилалар сони эса 1297тани ташкил этади.\nСафарбар этилган тиббиёт ходимлари сони (вилоят бўйича): 203 нафар терапевт, 122 нафар реаниматолог, 82 нафар инфекционист, 132 нафар эпидемиолог – жами 539 нафар шифокор, 4246та ўрта ва кичик тиббий ходимларини ташкил этади.\nЮқори Чирчиқ карантин полигонига жойлаштирилган фуқаролар:\nҒишт кўприк чегара постидан ўтган 218 нафар фуқародан 214 нафари (улардан 3 нафари Зангиота юқумли касалликлар шифохонасига жойлаштирилган)\n«Билайн» компаниясининг 91 нафар ишчиси\nПаркент туманида уй карантинида бўлган 45 нафар фуқаро\nСеул-Тошкент чартер рейсида келган 127 нафар фуқаро\nТез тиббий ёрдам автомашиналарида яна 34 нафар фуқаро.\nЮқори Чирчиқ карантин полигонида COVID-19 аниқланган 4 киши даволаш муассасаларига ўтказилди.\nПскент туманидан 10 нафар ҳамшира ва 5 нафар кичик тиббий ходим, Юқори Чирчиқ ҳамда Ўрта Чирчиқ туманидан невропатолог, травматолог, кардиолог, гинеколог, гастроэнтерологлар Юқори Чирчиқ карантин полигонига юборилди.\nЗангиота туман юқумли касалликлар шифохонасидаги 1 беморда COVID-19 аниқлани сабабли Республика эпидемиология, микробиология, юқумли касалликлар шифохонасига ўтказилди.\nҚуйи Чирчиқ ТТБдан 1 нафар фуқаро Зангиота туман юқумли касалликлар шифохонасига юборилди.\nЯнгийўл шаҳар деҳқон бозорида фаолият юритаётган 220 нафар фуқародан COVID-19га анализ олинди.


Пенсияни исталган банк картасига олиш мумкин | NORMA.UZ\nПенсия тизимида кенг кўламли ислоҳотлар ўтказилмоқда. Янгиланишлар муносабати билан бир талай саволлар ҳам юзага келмоқда. Улардан айримлари – пенсия ва нафақаларни тайинлаш ва тўлаш, шунингдек иш берувчилар ва ишлайдиган пенсионерларнинг мажбуриятларига тааллуқли масалаларни, таҳририятнинг илтимосига кўра Молия вазирлиги ҳузуридаги бюджетдан ташқари Пенсия жамғармасида шарҳлаб беришди.\nСаволларга пенсия тайинлаш услубиятини такомиллаштириш бўлими бошлиғи Шуҳрат Ўтаганов ва пенсия тўлаш бўлими бошлиғи Миродил Қосимов жавоб бердилар.\n– Давлат пенсияларини тайинлаш чоғида иш стажи ва тўланган иш ҳақи миқдорлари тўғрисидаги маълумотларни тўплаш ва тасдиқлаш жараёнини автоматлаштириш режалаштириляптими? Пенсионерларнинг маълумотларни йиғиш учун архивма-архив сарсон бўлишларига тўғри келяпти.\nШ. Ўтаганов: – Иш стажи ва иш ҳақи миқдорларини архив маълумотномалари билан тасдиқлаш – пенсияга чиқаётганларнинг ҳаммаси учун ҳам долзарб муаммо эмаслигини таъкидламоқчиман. Барча меҳнат дафтарчалари тўғри расмийлаштирилган деб айтолмайман. Сўнгги намунадаги меҳнат дафтарчалари тақдим этилган, ундаги бланка матни лотинча ёзувда бўлса-да, совет давридаги иш тўғрисидаги ёзувлар киритилган ҳолатлар кўп учрамоқда. Бу албатта шубҳа туғдиради ва биз меҳнат дафтарчаларидаги далилларни тасдиқлаш учун архивларга мурожаат қилишга мажбур бўламиз.\nБаъзида архивларда маълумотлар мавжуд эмаслиги муаммосига тўқнаш келамиз. Бу ҳолат иш берувчиларнинг архив иши тўғрисидаги қонун ҳужжатларини бузганлиги ва ўз вақтида ҳужжатларни топширмаганлиги натижасидир. Архивларда маълумотларнинг мавжуд эмаслиги ҳозирда муаммо туғдирмаяпти. Масалан, 2005 йилдан кейинги маълумотларни жамғариб бориладиган пенсия тизимининг бош муассасаси ҳисобланмиш «Халқ банки»га сўров бериш орқали текширамиз. Ҳақиқатда ишланган бўлса, ШЖБПҲга ажратмалар қилинган бўлади.\nАвтоматлаштиришга келсак, бу иш албатта амалга оширилади, бунга бироз вақт керак. Назаримда, электрон меҳнат дафтарчалари тизими жорий этилиши билан бу йўналиш олға силжийди.\n– Ҳозир Йўриқномага (рўйхат рақами 2282-6, 17.06.2019 йил) киритилган згартириш ва қўшимчаларга мувофиқ пенсия ёки ижтимоий нафақа тайинлаш тўғрисидаги аризага жамғариб бориладиган пенсия дафтарчасининг нусхасини илова қилиш талаб этилмайди. Меҳнат стажи ва ҳисобланган иш ҳақлари тўғрисидаги маълумотларни архив маълумотномалари билан тасдиқлай олмаган кишининг тақдири қандай кечади?\nШ. Ўтаганов: – Архив маълумотномаларида мавжуд бўлиши мумкин бўлган маълумотларни тиклаш учун жамғариб бориладиган пенсия дафтарчасидан фойдаланилмаган. Унда бунинг учун етарли ахборот мавжуд эмас. Унинг эгаси ўз жамғармаси миқдори билан қизиқадиган бўлса, унда жамғарилган ва ҳисобланган фоизларнинг умумий суммаси кўрсатилган «Халқ банки» ходимларининг ҳар йиллик қайдларини кўриши мумкин. Бу меҳнат стажи ва ҳисобланган иш ҳақи тўғрисидаги маълумотларни тиклаш учун етарли бўлмайди. Такроран айтаман, иш стажи ва ҳисобланган иш ҳақлари тўғрисидаги маълумотларни «Халқ банки»га юборилган сўровларга олинадиган жавоблардаги маълумотлар бўйича тиклаймиз. Пенсия ишида ушбу ҳужжат нусхасининг мавжуд бўлиши аҳамиятга эга эмас.\n– Нима учун Давлат пенсияси тайинлаш ва тўлаш тартиби тўғрисидаги низомда (8.09.2011 йилдаги 252-сон ВМҚ билан тасдиқланган) ушбу ҳужжатнинг нусхасини тақдим этиш зарурлиги ҳақидаги норма сақланиб қолган? «Норматив-ҳуқуқий ҳужжатлар тўғрисида»ги Қонун талабларига амал қилинадиган бўлса, уни Пенсия жамғармасига тақдим этиш зарур. Нима қилиш керак?\nШ. Ўтаганов: – Айни пайтда норматив ҳужжатларни ҳукуматнинг қарорига биноан сўнгги йилларда киритилган янгиликлар талабларига мувофиқлаштириш бўйича кенг кўламли ишлар олиб борилмоқда. Айрим норматив ҳужжатларга ўзгартириш ва қўшимчалар киритиш тўғрисидаги лойиҳалар амалда бир вақтда ишлаб чиқилган. Бироқ уларни тасдиқлаш тартиб-таомилига ҳар хил вақт кетади. Шу боис жузъий тушунмовчиликлар юзага келмоқда.\nЧунончи, Вазирлар Маҳкамасининг Давлат пенсиясини тайинлаш ва тўлаш тўғрисидаги низомга ўзгартириш ва қўшимчалар киритиш режалаштирилган қарори лойиҳаси ишлаб чиқилди. Ҳозир ҳужжат Вазирлар Маҳкамасига киритилган. Унинг қабул қилиниши қонун ҳужжатларида мавжуд зиддиятларни бартараф этишга имкон беради.\nҲозирча белгиланган нормативларга амал қилиш лозим.\n– Яна бир янгиликка тушунтириш берсангиз. Нега бола туғилганлиги бўйича нафақани олиш учун тақдим этиладиган ҳужжатлардан меҳнат дафтарчаси нусхаси чиқариб ташланмоқда?\nШ. Утаганов: – Айни пайтда 14 та минтақада тажриба лойиҳаси амалга оширилмоқда, унинг доирасида бола туғилганлиги муносабати билан нафақа ва дафн этиш бўйича нафақа Давлат хизматлари марказлари орқали тайинланади. Вазирлар Маҳкамасининг тегишли қарори чиққанидан кейин бу тартиб бутун республика бўйлаб татбиқ этилади.\nБола туғилганлиги муносабати билан нафақа тайинлаш учун тақдим этиладиган ҳужжатлар рўйхатидан меҳнат дафтарчасининг нусхаси чиқариб ташланишига сабаб нафақа Давлат хизматлари марказлари орқали тайинланади ва тўланади. Пенсия жамғармасига тегишли ҳисоблашларни амалга ошириш учун бола туғилганлиги тўғрисидаги гувоҳнома нусхасининг ўзи етарли бўлади. Бу норма аллақачон Йўриқномага (рўйхат рақами 2282-6, 17.06.2019 йил) киритилган.\n– Бир йил олдин Пенсия жамғармаси қоғоз шаклидаги пенсия гувоҳномалари ўрнига пенсионернинг электрон картасини (ID-card) жорий этиши ҳақида маълум қилинган эди. Бу иш қайси босқичда турибди?\nМ. Қосимов: – Ҳозир бюджетдан ташқари Пенсия жамғармаси манфаатдор вазирликлар мутахассислари ва Жаҳон банки экспертлари билан биргаликда Фуқароларни давлат пенсияси билан таъминлаш тизимини ислоҳ қилиш концепцияси лойиҳасини ишлаб чиқмоқда.\nКонцепция лойиҳаси доирасида пенсия ва нафақа олувчилар аутентификация қилиниши, шунингдек электрон гувоҳномаларни (ID-card) жорий этиш назарда тутилмоқда. Бу гувоҳномалардан пенсия, давлат, транспорт, банк, тиббий ва бошқа хизматларни олишда шахсни тасдиқловчи ҳужжат сифатида фойдаланилади. Лойиҳани амалга ошириш тахминан 2021–2022 йилларга мўлжалланган.\n– 2018 йилнинг охиригача пенсионерни ишга қабул қилган ташкилотларга пенсионер ишга қабул қилинганлиги тўғрисида маълумотни электрон кўринишда жўнатиш имконияти берилиши ҳақида гапирилган эди. Бу лойиҳа амалга оширилдими?\nМ. Қосимов: – Бу техник жиҳатдан амалга оширишга тайёр турибди. Тегишли хизмат my.soliq.uz порталида ишламоқда. Ҳозирги пайтда бу хизмат тест режимида фаолият кўрсатаётир. Норматив-ҳуқуқий база тасдиқланганидан кейин у умумфойдаланиш учун очиқ бўлади. Бу яқин кунларда бўлиши кутилмоқда. Янгиликнинг жорий этилиши ахборот алмашиш, қоғоз шаклидаги ҳужжатлар айланишини қисқартиришга имкон беради.\n– Пенсионер ўз хоҳишига кўра пенсияни тўлиқ миқдорда банк картасида олиши мумкинми?\nМ. Қосимов: – Ҳа, албатта, пенсияни тўлиқ миқдорда пластик картада олиш мумкин. Пенсия қисман нақд шаклда, қисман эса пластик картага ўтказиб бериладиган вариантлар ҳам мавжуд. Бунинг учун тегишли ариза билан пенсия тўлаш жойига мурожаат қилиш керак. Пластик карта варианти танланган бўлса, унинг реквизитларини пенсия тўлаш жойи бўйича тақдим этиш лозим.\n– Пенсия олиш учун пластик карта қайси банкда очилиши лозим? Бу «Халқ банки» бўлиши шартми? Саволингиз ўта долзарб, сабаби банклар мобиль иловалар воситасида турли молиявий хизматларни, шу жумладан овердрафт-кредитлар, онлайн-омонатлар хизматларини тақдим этмоқдалар. Табиийки, энг яхши таклифдан фойдаланишни хоҳлаймиз, банклар ўртасида картадан картага ўтказиш чоғида эса ўтказма суммасининг 1%и миқдорида воситачилик ҳақи тўланади.\nМ. Қосимов: – Пенсия мамлакатимизда фаолият юритаётган исталган банкнинг картасига тўлаб берилади. Вариант сифатида бу пенсионерлар учун имтиёзли шартлардаги овердрафт-кредитларни таклиф қиладиган «Халқ банки»нинг махсус картаси ҳам бўлиши мумкин. Бундан ташқари, пенсионер пенсияни қисман битта банк картасига, қисман эса бошқа банк картасига тўлашни талаб этиши мумкин. Фақат пенсия тўлаш жойи бўйича ўз истагингизни билдиришингиз лозим.\n– Ишлайдиган пенсионер пенсияни иш жойидан эмас, яшаш жойи бўйича олиши мумкинми? Бу масала уйда ишлайдиган, иш ҳақини карточкага оладиган, бироқ пенсияни олиш учун ишхонага келишга мажбур бўладиган пенсионерлар учун долзарбдир.\nМ. Қосимов: – Йўқ, ишлайдиган пенсионерлар пенсияни фақат иш жойидан олиши мумкин. Бунда улар иш берувчига пенсияни пластик картага ўтказиб беришни сўраб мурожаат қилишларига ҳеч нарса тўсқинлик қилмайди. Баъзида мендан пенсияни иш ҳақи ўтказиладиган картага эмас, балки бошқасига ўтказиш мумкинми, деб сўрашади. Мумкин, бунинг учун иш берувчига пенсия олмоқчи бўлган картангизнинг реквизитларини тақдим этасиз, вассалом.\n2020 йил 1 апрелгача пенсия ислоҳотининг янги концепцияси тайёрланади\n1 февралдан иш ҳақи, пенсия ва стипендиялар оширилади\n«Нон учун» компенсация – кимга ва қанча\nИстеъмол саватчаси ҳисобланади, уч даражали пенсия таъминоти жорий этилади


Дунёнинг энг кучли мамлакатлари (рейтинг)\n04.03.2019 18:39 0 4794\nФото: «US News & World Report»\nАҚШдаги нуфузли «U.S. News&WorldReport» нашри дунёнинг энг кучли мамлакатлари рейтингини тузди.\nЕтакчи учлик «эски номлар» — АҚШ, Россия ва Хитой. Уларни изма-из таъқиб қилаётган мамлакатлар: Германия, Буюк Британия, Франция ва Япония.\nКучли ўнликка Исроил, Саудия Арабистони ва Жанубий Корея ҳам киритилди.\n«U.S. News&WorldReport»да чоп этилган мақолада «кучли давлатлар» глобал миқёсда катта таъсир кучига эгалиги айтилади: уларнинг номи жаҳон оммавий ахборот воситалари сарлавҳаларидан тушмаяпти, халқаро майдондаги жараёнларда уларнинг «қўли узун», глобал иқтисодий моделларни айнан улар шакллантирмоқда, уларнинг ташқи сиёсати ва ҳарбий бюджети доимо ҳамманинг диққат-эътиборида ва ҳоказо.\nИсроил «энг кучлилар» сафида?\nБунинг сабаби оддий: макроиқтисодий кўрсаткичлари, умуман аҳолиси ва ер майдони жиҳатидан ҳам кичик бўлишига қарамай, бу мамлакат жаҳондаги энг илғор илмий тадқиқот ва юқори технология марказларидан бири саналади. Яҳудий мамлакатининг ялпи ички маҳсулоти йилига 350,9 миллиард долларни ташкил этади, солиштирадиган бўлсак, бу рейтингда 7-ўринни банд этган Япониянинг ялпи ички маҳсулоти — 4,9 триллион доллар, аҳолиси эса 126 миллион киши.\nЖами 80 мамлакат киритилган ушбу рўйхатда Туркия (16-ўрин), Беларусь (35), Украина (39), Қозоғистон (43), Озарбайжон (45), ҳатто Болтиқбўйи республикалари ҳам бор, Ўзбекистон номини эса учратмадик...\n«Энг кучли» 10 мамлакат:\nРоссия Хитой АҚШ Исроил энг кучли мамлакатлар\nХориж 02/06, 11:49


Газета СБХ / 2015 год / № 3 / Эътироф\nТошкент вилояти божхона бошқармаси Контрабандага қарши курашиш бўлими катта тезкор вакили, божхона хизмати капитани Жасур Якубовнинг божхона органлари хизматига қабул қилинганига ўн йилдан ошди. Шу йиллар давомида олиб борган самарали хизмати ўлароқ, бугунга келиб у божхона қонунчилиги бузилишига қарши курашиш ва юртимизнинг иқтисодий хавфсизлигини таъминлаш борасида тажрибали божхоначилар сафидан жой олди. Ўтган йиллар давомида тиришқоқлиги, қатъиятлилиги, меҳнаткашлиги ва билимдонлиги билан ҳамкасбларининг эътиборига тушди, ҳурмат орттирди.\nҚаҳрамонимиз ҳуқуқни муҳофаза қилувчи идоралар билан ўтказилган ўнлаб тезкор тадбирларда оғир ва ўта оғир жиноятлар содир этган хавфли жиноятчиларни ушлашда иштирок этган. Унинг бундай жасорати ортида машаққатли хизмат, уйқусиз тунлар ва хавфли вазиятлар ётгани сир эмас.\n2013 йилда Ж.Якубов Тошкент вилояти ҳудудида ҳаракатланаётган хорижий русумдаги автомашинани кўрикдан ўтказар экан, кутилмаганда ҳайдовчи унга ташланиб қолади. Аммо Жасур ўзини етарли тарзда ҳимоя қилиб, бир зумда ҳайдовчини ер тишлатди. Шу тарзда унинг қочишга бўлган уриниши чиппакка чиқди. Кўрик давомида ҳайдовчининг қинғир қилмиши фош бўлди – у автомашинага 8 кг гашиш яширган экан.\nЎтган йилнинг бошида эса Янгийўл туманида ҳуқуқни муҳофаза қилувчи бошқа идоралар вакиллари билан ўтказилган тезкор тадбир давомида гиёҳванд моддалар контрабандаси билан шуғулланувчи хавфли жиноятчи қўлга олинади. Бунда ҳам Жасурнинг довюраклиги иш берди. Ҳуқуқни муҳофаза қилувчи идоралар вакиллари кузатувига тушиб қолганини сезиб қолган жиноятчи «Кобальт» автомобилида қочишга уринган пайтда Жасур чаққон ҳаракат қилиб машина капоти устига чиқиб олади. Автомашина ҳаракатланаётган бўлса-да, юқори маҳорат ва жасорат кўрсатган ҳолда машинани тўхтатишга ва жиноятчини ушлашга муваффақ бўлади. Автомашинадан эса 1 кг гиёҳванд моддаси топилади.\nЯна бир ҳолатда эса унинг иштирокида жиноий гуруҳ томонидан гиёҳванд моддаларни Тожикистондан Қозоғистонга олиб ўтилишига нуқта қўйилди. Натижада 12 кг героин ва опий гиёҳванд моддалари ҳамда 28 минг АҚШ доллари мусодара қилинди.\n– Президентимиз томонидан Мустақилликнинг илк кунлариданоқ божхона органларига кўрсатилаётган юксак эътиборни ҳеч нарса билан қиёслаб бўлмайди. Масалан, уч йил муқаддам Президентимизнинг 2011 йил 10 августдаги «Давлат божхона хизмати органларининг фаолиятини янада такомиллаштириш ва самарадорлигини ошириш чора-тадбирлари тўғрисида»ги Қарори билан божхона органларининг моддий-техник базасини мустаҳкамлашга, соҳага ахборот технологияларини жорий этишга алоҳида эътибор қаратилмоқда.\nБиз – божхоначилардан эса яратилаётган шарт-шароитлардан унумли фойдаланиш ва хизматга виждонан ёндашиш талаб қилинади. Собиқ Иттифоқ даврида ишлаган божхона фахрийлари билан суҳбатлашганимизда илгари божхона пости кичкинагина будка ва шлагбаумдан иборат эди дейишса, ҳозир тасаввуримизга сиғмайди.\nБиз бугун кўриб турган божхона комплекслари ва постларининг барчаси жуда қисқа муддатда қад кўтарди, шу аснода, айнан Президентимиз ташаббуси билан миллий божхона тизимига асос солинди. Шуларни ўйлар эканман, ким эдигу ким бўлдик деган саволга ўзимда жавоб топаман.\nТаъкидлаш керакки, божхона хизмати капитани Жасур Якубовнинг бу жасурликлари муносиб эътироф этилди. Хизмат бурчига виждонан, садоқат билан ёндашганлиги ва фидоийлигини инобатга олиб, Ўзбекистон Республикаси Мустақиллигининг йигирма уч йиллиги байрам арафасида Президентимиз Фармони билан у «Мардлик» ордени билан тақдирланди. У халқимизнинг муносиб ўғлони сифатида эътироф этилди.\n– Менга берилган мазкур мукофотдан бошим осмонга етди, албатта. Бундай эъзозга жавобан ўзимни қарздор ҳис қилиб, давлатимизнинг иқтисодий хавфсизлигини таъминлаш йўлида белни янада маҳкам боғлаб, Ватаним олдидаги бурчни, Президентимиз билдирган ишончни оқлашга ўзимда масъулият ҳис этаман, – дейди камтарлик билан қаҳрамонимиз.


Пардабой Нуржанов. Юракларга йўл топган адиб - www.ziyouz.uz\nБош саҳифа Илм ва фанАдабиётПардабой Нуржанов. Юракларга йўл топган адиб\nЧоп этилган 05.04.2014 МуаллифZiyouz.uz\nХалқ тақдири орқали бутун бир даврни тасвирлашга, умуминсоний миқёсда фикрлашга интилган ёзувчилардан бири Тўлепберген Қайипбергеновдир. Агар Абдулла Қодирий «Ўтган кунлар» романи орқали ўзбек халқини, Мухтор Авезов «Абай йўли» эпопеяси орқали қозоқ халқини, Чингиз Айтматов «Жамила», «Асрга татигулик кун», «Кассандра тамғаси» асарлари орқали қирғиз халқини дунёга танитган бўлса, Тўлепберген Қайипбергенов «Қорақалпоқ достони», «Қорақалпоқнома» роман-эссеси ва бошқа асарлари билан қорақалпоқ номини дунёга танитди.\nҚорақалпоқларнинг Дашти қипчоқ элатлари ва ўтроқ халқлар орасида боғловчи бўғин бўлгани тарихдан маълум. Т.Қайипбергенов асарларида ҳам одамларни, халқларни бирлашишга ундовчи ғоялар устивор. Жумладан, адибнинг «Қорақалпоқ достони» асаридаги Маманбий қорақалпоқларни Европа маданияти, турмуш тарзи билан таништиришга интилган илғор фикрли қаҳрамон бўлса, Ойдўсбий ўз халқини ҳамжиҳат бўлиб яшашга даъват қилувчи, бу йўлда шахсий манфаатидан эл манфаатини устун қўювчи ватанпарвар сиймо сифатида гавдаланади.\nМаманбий XVIII асрда, Ойдўсбий ва Эрназарбийлар XIX асрда қорақалпоқ ўғил-қизларининг билимли, эл-юрт манфаати учун хизмат қиладиган мутахассислар бўлиб етишишини, қорақалпоқларнинг дунё танийдиган халққа айланишини орзу қилган эдилар. Мамлакатимизнинг ўз мустақиллигига эришиши шарофати билан ўтган йиллар мобайнида бу асрий орзу-умидлар ушалди. Ўлкадан етишиб чиққан ёшлар ҳозирги кунда жаҳоннинг АҚШ, Англия, Германия, Япония, Жанубий Корея сингари ривожланган мамлакатларда таълим олмоқдалар, ўзлари танлаган мутахассисликлар бўйича малакали кадрлар бўлиб етишмоқдалар. Қорақалпоқ давлат музейининг дунёда энг ноёб ҳисобланувчи экспонатлари жаҳон бўйлаб кезиб юрибди. «Қирққиз» достонининг шуҳрати оламга ёйилди. Миллатнинг қудратини, кучини, маданиятини намоён этадиган бундай фактларни яна кўплаб келтириш мумкин. Буларнинг бари қорақалпоқларнинг дунё халқлари орасида ўзининг муносиб ўрнини тобора мустаҳкамлаб бораётганини кўрсатади.\nБинобарин, бу борада Тўлепберген Қайипбергенов яратган тарихий сиймоларнинг ибрати, тарбиявий аҳамияти катта. Адиб асарларининг муваффақияти ҳаёт ҳақиқатини тасвирлашда тарихийлик тамойилига амал қилиб қалам тебратганидадир. Қорақалпоқ халқи бор экан, бу асарлар фикрлашга чорловчи, ҳаяжонлантирувчи, тарих билан онгли муносабат ўрнатишга ундовчи хусусиятларини сақлаб қолаверади.\nЁзувчининг дастлабки қиссалари яшашдан мақсад, умр мазмуни каби мавзуларга бағишланган бўлса, унинг «Кўз қорачиғи», «У дунёдаги бобомга хатлар» асарларида халқаро экологик муаммо — Орол, Оролбўйи минтақаларида ҳаётни асраб қолиш масаласи қаламга олинди. Т.Қайипбергенов катта анжуманларда сўзлаган нутқларида ҳам Орол ташвиши миллионлар ташвишига айланганини қайта-қайта таъкидлайди.\nУмуминсоний глобал муаммоларни бадиий асарларда таъсирчан тасвирлаб бера оладиган салоҳиятга эга бўлган сўз устаси, қорақалпоқ прозасининг оқсоқол вакили Тўлепберген Қайипбергенов маънавиятимизга ўзининг бадиий асарларидан ташқари, публицистик мақолалари, ижтимоий фаолияти билан ҳам ҳисса қўшиб келаётгани эътирофга лойиқ.\nАдибнинг кўплаб асарлари ўзбек, қорақалпоқ ва турли хорижий тилларда нашр этилган. Т.Қайипбергенов «Қорақалпоқ қизи» романи учун Бердақ номидаги Қорақалпоғистон давлат мукофотига, «Раҳмат, ўқитувчим!» қиссаси учун Ўзбекистон давлат мукофотига сазовор бўлди. Ёзувчига 1974 йили «Қорақалпоғистон халқ ёзувчиси», 1994 йили «Ўзбекистон халқ ёзувчиси» унвонларининг берилиши ҳам истеъдодининг эътироф этилишидир. 2004 йили адиб «Ўзбекистон Қаҳрамони» унвонига сазовор бўлди.\n2004 йили адибнинг «У дунёдаги бобомга хатлар» асари Н.Красильников таржимасида чоп этилди (Т.Каипбергенов. «Письма на тот свет, дедушке», Издательство «Мир», 2004), Москва шаҳрида мазкур асарнинг тақдимоти бўлиб ўтди. Тадбирда асарни дунёнинг турли тилларига таржима қилиш тавсия этилди.\n“У дунёдаги бобомга хатлар” асарида муаллиф шўролар сиёсати сабабчи бўлган Орол фожеаси оқибатларини тасвирлашда бетакрор бадиий шакл топа олган. Асар — набиранинг аллақачон оламдан ўтган бобосига Орол ҳақида ёзган хатларидан ташкил топган. Адиб асарида қадимги юнон адабиётида қўлланилган бадиий услубни танлайди.\nТ.Қайипбергеновнинг «Қорақалпоқман. Таваккалчиман» номли асари (Нукус, «Билим» нашриёти, 2003) муаллифнинг ватандошлари ва хорижлик китобхонлар берган қатор саволларга жавоблари билан бошланган. Китобнинг «Интервюлар, ўйлар» номли бўлимидан адибнинг Лев Толстой ва Чингиз Айтматов ижоди ҳақидаги, шунингдек, Бердақ шоирнинг 175 йиллиги арафасидаги мушоҳадалари, таниқли ўзбек адиблари, олим ва журналистлари билан суҳбатлари ўрин олган. Учинчи бўлим «ХХI аср бўсағасида туғилган адашимга 99 маслаҳат» деб номланиб, унда муаллиф ўзининг Шарқнинг ўлмас дидактик анъаналарига суяниб ёзган асарлари ҳақида фикр юритган. Шунингдек, китобда академик Андрей Сахаров, Чингиз Айтматов, Абдулла Орипов, Ҳамид Ғулом, Одил Ёқубов сингари атоқли олим ва ёзувчиларнинг Т.Қайипбергенов ижодига берган баҳолари ўрин олган.\nТўлепберген Қайипбергеновнинг ҳар бир асари унинг ўзигагина хос, бетакрор услубда ёзилган, улар бадиий мазмун ва шакл уйғунлигининг миллий намуналаридир. Ёзувчи ҳаётни тасвирлашда драматизмга тўла ҳолатларнинг сабаб ва оқибатларини бадиий далиллаб кўрсатишга уринади. Бунинг учун қаҳрамонлар характерининг мантиқий тадрижига асосланадиган европа романчилиги анъаналаридан ўринли фойдаланади. Ёзувчи асарларининг композицион тузилишида қаҳрамон монологлари, илмий маълумотлар, афсона ва ривоятлар, турли даврларда яшаган донишмандлар фикридан фойдаланиб, ҳаёт муаммоларининг туб илдизини очишга эришади.\nАтоқли шоир, Ўзбекистон Қаҳрамони Абдулла Орипов «Қорақалпоқ достони» мақоласида шундай деб ёзади: «А.Қодирий — ўзбек халқининг, М.Авезов — қозоқ халқининг, Ч.Айтматов — қирғиз халқининг манглайига худо ёрлақаб берган ёзувчилари… Ўзининг узоқ тарихига эга бўлган қадимий қорақалпоқ халқининг кенг пешонасига бугунги кунда тонг юлдузи каби ярашиб турган ёзувчи Т.Қайипбергеновдир!». Чиндан ҳам Т.Қайипбергеновнинг қиссалари, романлари, публицистик мақолалари, интервюларисиз бугунги қорақалпоқ адабиётини, умуман, бу халқнинг маънавий ҳаётини, бадиий сўз оламини тўла-тўкис тасаввур қилиш қийин. Шунинг учун ҳам унинг ижоди оддий китобхонларда ҳам, адабиётшуносларда ҳам катта қизиқиш уйғотиб келади, юракларга йўл топа олади.\nМустақиллик йилларида Тўлепберген Қайипбергенов ижоди қорақалпоқ адабиётида янада кенгроқ тадқиқотлар доирасига олинди. Адабиётшунос олим Қ.Султонов шу мавзуда докторлик диссертациясини ёқлаган бўлса, ёш олимлар П.Нуржанов, А.Абдимуротов, Ҳ.Ўтемуротова, Б.Полвонов ўзларининг номзодлик ишларида адиб ижодини асосий тадқиқот объекти қилиб белгиладилар.\n«Қорақалпоқ достони»нинг рус тилига таржима қилинишида З.Кедрина, А.Пантилеев, Э.Арбенова, В.Панкиналарнинг, «Қорақалпоқ қизи» романининг Москвада китоб бўлиб чиқишида Г.Марьяновскийнинг, қиссалар таржимасида Н.Яцкевич ва бошқаларнинг хизматлари катта бўлди.\nАдибнинг номи ўзбек китобхонлари орасида кенг танилишида эса атоқли ёзувчимиз Абдулла Қаҳҳорнинг хизмати катта. Эндигина адабиёт майдонига кириб келаётган ёш ёзувчининг ўзбек ўқувчилари учун кашф қилинишида устоз Абдулла Қаҳҳор бевосита иштирок этиб, «Совуқ бир томчи» қиссасини 1962 йили таржимон Ғойиб Ёқубов билан бирга ўзбек тилига ўгирган эди. Бундан руҳланган Тўлепберген Қайипбергенов Абдулла Қаҳҳор билан устоз-шогирд тутинди. Шунингдек, бу ўринда адибнинг «Қорақалпоқ достони» трилогиясини ўзбекчалаштирган марҳум Лола Тожиева, «У дунёдаги бобомга хатлар», «ХХI аср бўсағасида туғилган адашимга 99 маслаҳат» асарларини, «Саҳро булбули» драмасини ўзбек тилига таржима қилган Раҳимжон Отаули номларини ҳам тилга олиб ўтиш жоиз.\nЎзининг 80 ёшни қаршилаётган устоз адиб, қорақалпоқ адабиётининг таниқли намояндаси Тўлепберген Қайипбергенов ижодини тадқиқ этиш, асарларини таржима қилиш давом этмоқда.\n← Аввалги Аввалги Шошлик алломалар\nКейинги → Кейинги: Дилдора Турдиева. Бечоралар ҳамдарди


Божхоначи Азизлардан бири Уч Қаҳрамонда қўлга олинган\n29 октябр 2020, Тошкент вақти: 22:47\nОзодлик манбасига кўра, Азиз Абдураҳмонов Уч Қаҳарамонда "қора ниқоблилар" томонидан қўлга олинган.\nЎзбекистон Давлат божхона қўмитасининг Контрабандага қарши кураш бош бошқармаси бошлиғи ва унинг ўринбосари қўлга олинганига доир янги тафсилотлар чиқмоқда. Озодлик манбалари юборган хабарга кўра, бошлиқ ўринбосари Азиз Абдураҳмонов Тошкент четида жойлашган Уч Қаҳрамон мавзесида қўлга олинган. Абдураҳмонов ва унинг раҳбари Азиз Хасанов қўлга олингани тўғрисида Озодлик шу ҳафта бошида хабар қилган эди. Айтилишича, божхона қўмитасининг нуфузли амалдорлари Ўзбекистон Миллий хавфсизлик хизмати ҳибсхонасида қолмоқда.\nОзодликнинг Тошкентдаги манбалари юборган хабарга кўра, Ўзбекистон Давлат божхона қўмитасининг Контрабандага қарши кураш бош бошқармаси бошлиғи ўринбосари Азиз Абдураҳмонов 10 июнь куни Тошкент ҳалқа автомобил йўлининг Юнусобод тумани қисмига туташ Уч Қаҳрамон мавзесида қўлга олинган.\nБу ҳодисага ўз кўзи билан гувоҳ бўлганини иддао қилаётган манбага кўра, Абдураҳмонов бу мавзеда давдабали чойхона қурмоқда.\n“Азиз Абдураҳмонов чойхона қурилишини кўргани келган экан. Ичкаридалиги пайтида Уазикда бир гуруҳ қора маскаликлар келишиб, чойхонага кириб кетишди. Бироздан кейин уни (Азиз Абдураҳмоновни-таҳр.) олиб чиқиб кетишди. Бу воқеа 10 июнь куни соат 5-6лар атрофида бўлди”, дейди Озодлик манбаси.\nУнинг яна айтишича, Абдураҳмонов қураётган чойхона улкан иншоот бўлиб, Тошкентда энг йирик чойхонага айланиши керак бўлган.\n“Абдураҳмонов бу чойхонани “Мегапланет” гипермаркетининг хўжайини Саке исмли қозоқ бола билан бирга қурмоқда. Айтишларича, унга камида 500 минг доллар сарфлашган”, дейди Озодлик манбаси.\nЎзбекистон Давлат божхона қўмитасининг нуфузли икки амалдори ҳибсга олингани ҳақида Озодликнинг бир-биридан мустақил манбалари ўтган ҳафта хабар қилган эди.\nЎзбекистон ҳокимияти доираларидаги ҳодисалардан яхши хабардор Узметроном ҳафта бошида эълон қилган “Икки Азиз – битта иш” номли мақолада, божхона қўмитаси бошқармаси бошлиғи ва унинг ўринбосарини қўлга олиш операцияси, ортиқча шов-шувнинг олдини олиш мақсадида, Сурхондарё вилоятида ўтказилган.\n“Манбанинг айтишича, бундай эҳтиёткорлик ортиқча бўлмаган. Юқори лавозимли божхоначиларни ҳибсга олиш операцияси Тошкентда ўтказилганида эди, уларнинг жуда юқори даражадаги шахсий алоқаларини ишга солишлари эҳтимоли юқори бўлган бўларди”, дейилади мақолада.\nАйни пайтда, Сурхондарё вилояти божхона бошқармасининг ўзини таништирмаган ходими, Озодлик билан микрофонсиз суҳбатда, икки амалдор айнан Термиз шаҳрида қўлга олинганини билвосита тасдиқлади.\n“Ҳа, улар шу ерда (Сурхондарё вилоятида – таҳр.) ҳибсга олингани ҳақида эшитдик, лекин бу ҳақда бошқа маълумот бера олмайман”, деди термизлик божхоначи.\nОзодлик манбалари ҳибсга олингани айтилаётган божхоначи мулозимларнинг нуфузли шахсларга алоқадорлиги тўғрисида бир-бирига мутлақо зид версияларни илгари сурмоқда. Бу иддаолардан бирига кўра ҳибсга олиш операциясига МХХ ички хавфсизлик бошқармаси бошлиғи Ҳаёт Шарифхўжаев бошчилик қилган.\nЛекин Озодликнинг Ўзбекистон ҳуқуқ-тартибот идораларидаги бошқа манбасига кўра, қўлга олинган божхоначилардан бирининг Ўзбекистон Миллий хавфсизлик хизматининг нуфузли амалдорлари ака-ука Ҳаёт ва Жавдат Шарифхўжаевларга қариндошчилиги бор.\n“Божхонанинг контрабандаси бошлиқлари қўлга олинди. Бирданига бошлиғи билан ўринбосарини қамаб қўйишди. Иккаласининг исми Азиз, бир вақтнинг ўзида қамалди. Қизиғи, улардан бири МХХдаги “энг буюк одамлар” Жавдат ва Ҳаёт Шарифхўжаевларнинг қариндоши”, дея иддао қилди Озодлик манбаси.\nОзодликнинг бошқа манбаси ҳам илгари сурган бу иддаоларини расмий идоралардан тасдиқлатишнинг имкони бўлмади.\nРасмий идоралар божхона қўмитаси раҳбарларидан икки нафари ҳибсга олингани ёки уларга қандай айблов қўйилаётгани тўғрисида эълон қилгани йўқ.\nЎзбекистон ҳокимияти йўлакларидаги гап-сўзлардан яхши хабардор Узметроном нашрининг ёзишича, контрабандага қарши кураш ишларига бош-қош бўлиши керак бўлган бу икки амалдор “контрабанда товарларининг ҳеч бир тўсиқсиз” мамлакатга олиб кирилишига ҳомийлик қилган.\n“Уларнинг мамлакатдаги шахсий бизнеси 20 миллион АҚШ долларига тенг бўлган”, дея ёзди нашр.


“100 янги дарслик” лойиҳаси доирасида 48 китоб таржима қилинди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистонлик мутахассислар энг яхши хорижий асарларни таржима қилиш устида ишни давом эттиришяпти. “Янги гуманитар билим. Қозоқ тилида 100 янги дарслик” лойиҳаси доирасида мўлжалланган асарларнинг деярли ярми чоп этилди. Улар фаннинг турли соҳаларини қамраб олган бўлиб, фақат талабалар учунгина долзарб эмас. Нашрларда назария билан бирга фойдали амалий намуналар ҳам келтирилган. Янги ўқув йилида бу дарсликлар олий таълим тизимида жорий этилади.\nРАУАН КЕНЖЕХАНУЛИ, МИЛЛИЙ ТАРЖИМА БЮРОСИ ИЖРОВИЙ ДИРЕКТОРИ:\n- Жами 48 дарслик таржима қилинди. Дастлабки 18 китобни биз ўтган йили тақдим этгандик. Улар ҳақида етарлича айтилди. Жорий йилда яна 30 та китобни таржима қилиб тугатдик. Улар адади 10 минг нусхадан. Китобларни Қозоғистоннинг 130 та олий таълим муассасаларига топширамиз.\nтаълим100 янги дарсликҚозоқ тилида 100 янги дарсликтаржима


19:22 08 Август 2020\n15:54 18.12.2019 (Янгиланган 16:16 18.12.2019) Ҳавола олиш\nТОШКЕНТ, 18 дек — Sputnik. Шавкат Мирзиёев Токио шаҳридаги Акасака қароргоҳида Япония бош вазири ўринбосари, молия вазири Таро Асони қабул қилди. Бу ҳақда давлат раҳбари матбуот хизмати хабар қилди.\nУчрашувда Мирзиёев Ўзбекистон билан Япония ўртасидаги дўстлик ва стратегик шериклик муносабатлари ҳар томонлама мустаҳкамланиб бораётгани, шунингдек, савдо-иқтисодий ҳамкорлик кенгайиб бораётганини катта мамнуният билан қайд этди.\nТаъкидланишича, олий даражадаги ташриф арафасида икки мамлакатнинг кўп сонли компания ва банклари иштирокида ўтган мисли кўрилмаган даражадаги бизнес форумнинг юқори натижалари юксак баҳоланди.\nШунингдек, иқтисодиёт тармоқлари ва молия тизимини ислоҳ этишнинг долзарб масалалари юзасидан ҳам фикр алмашилди.\nҳамкорлик, ташриф, Мирзиёев, Япония, Ўзбекистон


Олимпиада машъаласи эстафетасига 25 март куни старт берилади - zarnews.uz\nОлимпиада машъаласи эстафетасига 25 март куни старт берилади\nТокио Олимпиадаси ташкилотчилари Олимпия машъаласи эстафетаси 25 март куни режалаштирилган тарзда бошланишини тасдиқлади, деб хабар бермоқда Reuters.\nЭстафета Фукусима префектурасидаги собиқ «J-Village» футбол ўқув марказида бошланади. "Фукусима-1" АЭСидаги авариядан сўнг бу жой ликвидаторлар эҳтиёжлари учун ишлатилган, кейин "Фукусима-1" АЭС ва унга туташ ҳудудларда радиация камайгани сари ушбу иншоот маҳаллий аҳоли эҳтиёжлари учун ишлатила бошланди. Ушбу жойда машъала эстафетасининг бошланиши - 2011 йилги зилзила ва цунамидан кейин Фукусима префектураси ва мамлакатнинг шимоли-шарқини тиклаш рамзини англатади.\nТаъкидланишича, маросим ва эстафетанинг биринчи қисми коронавирус билан боғлиқ чекловлар туфайли томошабинларсиз ўтказилади.\n"Ўйинлар ташкилотчилари Олимпия машъаласи эстафетаси пайтида томошабинлар, машъала кўтарганлар, ходим ва эстафетанинг бошқа иштирокчилари, шунингдек, маҳаллий аҳоли ўртасида ҳар қандай инфекция тарқалишининг олдини олиш учун зарур чоралар кўриш орқали хавфсизликни таъминлашга тайёр", дейилади ташкилий қўмитада баёнотида.\n121 кун давомида эстафета Япониянинг барча 47 префектуралари бўйлаб ўтади ва 23 июлда - Олимпиада очилиши ўтказиладиган Токиода тугайди.\nХалқаро Олимпия Қўмитаси ва Токио ўйинлари ташкилий қўмитаси 2020 йил март ойининг охирида коронавирус пандемияси сабабли Ёзги Олимпия ўйинларининг 2021 йилга қолдирилишини эълон қилди. Айни пайтда мусобақа 2021 йил 23 июлдан 8 августгача давом этиши режалаштирилган. Ушбу Олимпия ўйинлари спорт турлари бўйича (33 тур) ва ўйналадиган медаллар тўплами бўйича (339) энг катта бўлиши кутилмоқда. Дастлаб 10-12 минг спортчи иштирок этиши режалаштирилган эди, аммо коронавирус туфайли бу рақам икки баравар камайиши мумкин. Чет эллик меҳмонлар иштирокида ўтказиладими ёки фақат япониялик томошабинлар биланми ёки умуман томошабинларсиз ўтказиладими, деган саволлар ҳозирча очиқ қолмоқда.\nТеглар: Токио-2020 олимпиада\nБританияликлар японлардан Олимпиадани тортиб олишмоқчи\nАфрикада ўтказилиши режалаштирилган Олимпиада бошқа вақтга кўчирилди


Қуръон оятлари спиртли ичимликлар қаторига қўйилди. Ҳолат бўйича ИИББ изоҳ берди | Azon.uz - Ахборот-таҳлилий портал\n4663 20:31 17.08.2021\nИжтимой тармоқларда “Тошкент вилояти Хумсонда жойлашган дўкондаги ҳолат” сарлавҳаси остида дўконда спиртли ичимликлар билан бир қаторга қўйилган Муқаддас Қуръон оятлари туширилган портретлар акс этган суратлар тарқалди. Ушбу ҳолат юзасидан Тошкент вилояти Ички ишлар бош бошқармаси матбуот котиби изоҳ берди.\nҚайд этилишича, ҳудудий профилактика инспектори томонидан дўкон масъуллари билан профилактик суҳбат ўтказилган.\nЎтказилган профилактик суҳбатдан сўнг, ушбу дўкондаги спиртли ичимликлар билан бир қаторга қўйилган Муқаддас Қуръон оятлари туширилган портретлар олиб ташланган.\nИИББ Қуръон Тошкент вилояти Махсус текширув\nТошкентда молиявий пирамидага асос солган чет элликлар қўлга олинди\n783 12:29 01.12.2021\n2388 17:44 27.11.2021\nТошкентдаги уйнинг портлаши бўйича қўшимча маълумот берилди\n611 17:12 04.10.2021\n1422 18:10 24.07.2021\n3605 09:45 14.07.2021


20 Мар 2019 2462\nБугун Хитойнинг Наннинг шаҳридаги “Guanxi Sports Centre” стадионида “China Cup-2019” мусобақаси олдидан матбуот анжумани ташкил қилинди. Матбуот анжуманида миллий терма жамоамиз бош мураббийи Эктор Купер ва терма жамоамиз ҳужумчиси Элдор Шомуродов қатнашди, деб хабар бермоқда ЎФА матбуот хизмати.\nДастлаб, Купер ўз фикрларини билдириб ўтди.\n“Бу ерда бўлиб турганимдан хурсандман. “Сhina Cup” жуда яхши мусобақа. Бу мусобақада кучли жамоалар иштирок этишади. Уларга қарши ўйнаш биз учун фойдали бўлиши шубҳасиз. Биз мазкур мусобақа орқали Жаҳон чемпионати саралашига тайёргарлик кўрамиз. Бу мусобақага тайёрланиш учун кўп вақт бўлмади. Кеча келдик. Ҳозирча битта машғулот ўтказдик. Шунга қарамай, мусобақа давомида ўзимизнинг энг яхши ўйинимизни кўрсатишга ҳаракат қиламиз”.\nЭлдор Шомуродов: “Бизни Хитойда жуда яхши кутиб олишди. Бунинг учун ташкилотчиларга катта раҳмат. Наннинг янги шаҳар экан. Жуда чиройли. Шаҳар менга ёқди, менда яхши таассурот қолдирди”.\nЭктор Купер: “Осиё Кубоги билан солиштирганда бизнинг таркибимизда катта ўзгаришлар йўқ. Деярли ўша таркиб билан Хитойга ташриф буюрдик. “China Cup” мусобақасида Осиё Кубогидаги каби ўйин намойиш қилишга ҳаракат қиламиз. Ҳар бир учрашувда ғалаба қозониш учун майдонга тушамиз. Мен Хитойга биринчи бор келишим. Аввал бу мамлакатда бўлмаганман. Шу сабабли жамоам билан ёрқин ўйин намойиш қилишга ҳаракат қиламиз. Аммо биз учун энг муҳими Жаҳон чемпионатига йўлланмани қўлга киритиш. Мазкур мусобақаларга ўхшаш турнирлар орқали мундиал саралашига тайёргарлик кўрамиз.\nФабио Каннаваро айни пайтда Хитой терма жамоасини бошқариб бораётганини биламан. У 15 йил олдин Миланнинг “Интер” жамоаси таркибида ўйнаганди. У жуда яхши футболчи. Тартибли ўйин намойиш қиларди. У мураббий сифатида анча тажриба тўплагани аниқ. Футболчилардан ҳам тартиб интизомга амал қилишни талаб қилиши табиий. Мен Каннаварога мураббийлик фаолиятида омад тилайман.\nЖаҳон чемпионати иштирокчилари сонини ошириш жуда яхши ғоя. Бу фақат Ўзбекистон ёки Хитой учун эмас, барча Осиёдаги терма жамоалар учун жуда яхши имконият. Мен бу ғояни қўллаб қувватлайман. Бу ҳолат бутун дунёда футбол ривожига ҳисса қўшиши аниқ”, – деди Купер.\n12 Июн 2020 2601\n12 Июн 2020 2158\n12 Июн 2020 2107\n14 Июн 2020 1747\n15 Июн 2020 1737\n23 Июн 2020 1737\n27 Июн 2020 1699\n24 Июн 2020 1668\n18 Июн 2020 1654\n13 Июн 2020 1582\n19 Июн 2020 1171\n3 Июл 2020 1083\n18 Июн 2020 973\n16 Июн 2020 901\n2 Июл 2020 725\n13 Июн 2020 697\n27 Июн 2020 697


22:46 / 08.03.2017\n«Атлетико» Мадрид ҳужумчиси Антуан Гризманн Испания қироллик футбол федерацияси мусобақаларни ташкиллаштириш қўмитаси томонидан жазога тортилди.\nAs манбаси берган хабарга кўра, футболчи «Валенсия»га қарши учрашувда (3:0) киритган голни нишонлашда амалга оширган ҳаракати учун жазога тортилган.\nГап шундаки, футболчи гол киритгач, уни туғилган кунини нишонлаётган севгилисига бағишлаган ва футболкасидаги ёзувни оммага намойиш этган ҳолда, ўз тилакларини йўллаганди. Буни ташкилот тартиб интизом қоидаси кўрсатилган талабларга зид деб топилди ва футболчига 3 минг евро миқдорида жарима ва кечиктирилган сариқ карточка билан жазоланди.\n«Жарима ва сариқ карточка, ҳаммаси севгилимни табриклаганим учун… Энг қизиғи барчаси уч кун ўтгач содир бўлмоқда. Бошқа ишлар билан шуғулланинг», – дея ёзган Гризманн ўзининг ижтимоий тармоқлардаги саҳифасида.\nФанатизм қурбони. Гризманн мухлисининг кўз ёш тўкишига сабабчи бўлди\nГризманн: Баъзида мен яна қайси жамоада ўйнашим мумкинлиги ҳақида ўйлайман\n«Атлетико» президенти Гризманнга харидор бўлиб турган «МЮ»ни писанд қилмади\nАгент Гризманнинг келажаги ҳақидаги фикрларини айтиб ўтди


Ослода ҳуқуқ фаолларининг галдаги “Эркинлик форуми” иш бошлайди\n07 май 2021, Тошкент вақти: 22:02\nОслодаги анжуман логоси.\nДушанба куни Норвегия пойтахтида олтинчи “Эркинлик форуми” очилади.\nБу тадбирни Human Rights Foundation ҳуқуқни ҳимоя қилиш ташкилоти ўтказаяпти. Ослодаги анжуманга Осиё, Африка, Лотин Америкаси ҳамда собиқ Совет Иттифоқи давлатларидан ҳуқуқ фаоллари келиши кутилмоқда.\nReuters агентлигининг хабар қилишича, форум иши 22 октябргача давом этади.\nHuman Rights Foundation ташкилотига венесуэлалик Тор Леонардо Хальворссен Мендоса томонидан 2006 йили асос солинган. Ўшанда 25 ёшда бўлган Хальворссен “чиройли декларациялардан бошқасига ярамай қолган БМТ тимсолидаги ҳуқуқ ҳимоячилари истеблишменти”га ортиқ ишонмай қўйганини билдирганди.\nОслодаги форум ташкилотчилари ўзларининг ҳар йили ўтказаётган тадбирлари сайёрадаги осойишталикка расмий тузилмалардан кўра реалроқ ҳисса қўшаяпти, деган фикрдалар.


Бош сахифа > Янгиликлар > БУГУНГИ КУНЛАР ШУКРОНАСИ\nНавбаҳор туманида иккинчи жаҳон уруши қатнашчилари уч нафарни ташкил этиб, бугунги кунда невараю-чеваралари камолини тилаб, умргузаронлик қилмоқда. Куни кеча туман ҳокими Л.Облақулов Бафо бобо Баҳронов, Ҳайдар бобо Ҳасанов ҳамда Нишон бобо Азимовларнинг хонадонида бўлди.\nНавоийда Иккинчи жаҳон уруши қатнашчилари ва фронт ортида меҳнат қилган шахсларга кўрсатилаётган эътибор ва эъзоз ўзгача кўриниш олган. Фахрийларга кўрсатилаётган бундай ҳурмат ва эътибор ёшлар тарбиясида ҳам муҳим ўрин тутиши, шубҳасиз.\nКўрилганлар сони: 1046


Солиқ қўмитаси раҳбари Олмалиқда ходимлар бозордаги сотувчи аёлларнинг буюмларини куч ишлатиб олиб қўйганига муносабат билдирди — Sof.uz\nСолиқ қўмитаси раҳбари Олмалиқда ходимлар бозордаги сотувчи аёлларнинг буюмларини куч ишлатиб олиб қўйганига муносабат билдирди\n15.04 14:47 444 Жамият\nТошкент вилояти Олмалиқ шаҳрида солиқ ходимлари бозордаги сотувчи аёлларнинг буюмларини куч ишлатиб олиб қўйгани ҳақида хабарлар тарқалди. Солиқ қўмитаси раҳбари мазкур хабарларга муносабат билдирди.\nҚўмита раиси бу уятли ҳодиса эканини айтиб, шахсан ўзи воқеа содир бўлган ҳудудга боришини билдирган.\n«Бу биз учун жуда уятли. Шахсан ваъда бераман, Олмалиққа бораман. Лекин унгача хизмат вақтида ноўрин хизмат вазифасини бажарган ходимларга нисбатан тегишли жазо чоралари қўлланилади. Кўрилган чоралар тўғрисида сизга қўшимча маълумот берамиз. Бу воқеа юз бергани учун халқдан узр сўрайман», — дейди Шерзод Қудбиев.\nШунингдек, Олий Мажлис Қонунчилик палатаси депутати Расул Кушербаев мазкур ҳолатга муносабат билдирган:\n«Олмалиқ шаҳрида солиқ инспекцияси ходимларининг аёллар билан қилган хатти-ҳаракатлари давлат идораси ходимларининг иш услуби ва хизмат меъёрларига зид. Солиқ идорасига фуқароларнинг мол-мулкини ўзбошимча, куч ишлатиш йўли билан тортиб олиш, зўравонлик қилиш ваколати берилмаган. Нима бўлганда ҳам, ҳар бир ҳолатга суд тартибида баҳо берилгач, мол-мулкка қаратилиши, фуқаро мажбурий келтирилиши мумкин. Лекин буниям солиқчи қилмайди», — дейди депутат.\nБундан ташқари, у прокуратурадан вазиятга холис баҳо берилишини назорат қилишларини сўраган:\n«Бунга йўл қўйиш солиқчилар томонидан инсон ҳуқуқларининг бузилиши, деб баҳоланиши шарт. Солиқ идораси вакиллари қонунга итоаткорликда намуна бўлиш ўрнига ўз ҳаракатлари билан фуқароларга қонунсизлик, зўравонлик намунасини кўрсатган. Биз бундай ҳаракатларни кескин қоралаймиз ва прокуратурадан вазиятга холис баҳо берилишини назорат қилишларини сўраймиз», — дейди Расул Кушербаев.\n19.06 21:39 4044\n20.06 09:58 2112\nКеча, 20:14 1707\n19.06 08:47 1543\nКеча, 17:14 1163\n12:08 23 Ўзбекистон\nБугун, 08:06 223 Жаҳон\nБугун, 08:04 893 Жаҳон


Лотин ёзувига асосланган янги ўзбек алифбоси лойиҳаси тақдим этилди - Zamin.uz\n07:01 / 07.11.2018\nАлишер Навоий номидаги Тошкент давлат ўзбек тили ва адабиёти университети қошида тузилган Ишчи гуруҳ алифбодаги ўзгаришлар борасида маълумот берди. Бу маълумотлар ЎзА да эълон қилинган.\nРасман 2018 йил 15 майда тасдиқланган «Лотин ёзувига асосланган ўзбек алифбосини кенг жорий этиш ва янада такомиллаштириш бўйича Ҳаракатлар режасига мувофиқ шу йил охирига қадар миллий алифбомизнинг ислоҳ қилинган янги лойиҳасини ишлаб чиқиб, тасдиқдан ўтказиш лозим. Шу мақсадда 2018 йил 22 октябрь куни Алишер Навоий номидаги Тошкент давлат ўзбек тили ва адабиёти университетида «Лотин ёзувига асосланган ўзбек алифбосини кенг жорий этиш ва такомиллаштириш муаммолари» деб номланган илмий-амалий конференция ўтказилган, конференция иштирокчилари миллий алифбомизни ислоҳ қилиш бўйича аниқ таклифларни илгари суришганди.\nАлишер Навоий номидаги Тошкент давлат ўзбек тили ва адабиёти университети қошида тузилган Ишчи гуруҳ аъзолари икки йил мобайнида лотин ёзувига асосланган ўзбек алифбосини ислоҳ қилиш бўйича изчил иш олиб боришган.\nИшчи гуруҳ аъзолари ҳамюртларимиз томонидан билдирилган фикрларни ўрганиб чиқиб ва илмий мантиққа суянган ҳолда энг мақбул қарорга келишга ҳаракат қилишган.\nХулоса сифатида, умумий меҳнат маҳсули бўлган — 28та ҳарф, битта ҳарфий бирикма ва битта белгидан иборат, жами 30 бирликдан ташкил топган алифбо лойиҳаси ҳавола қилинган.\nАсосий ўзгаришлар — «Shsh» ва «Chch» мос равишда «Şş» ва «Çç» белгиларига алмаштирилган, «O‘o‘» ва «G‘g‘» ҳарфлари «Ŏŏ» ва «Ğğ» кўринишини олган. Тутуқ белгиси ҳамда Ng ng ҳарфи сақлаб қолинган — муҳокамалардан кейин бу ҳарф ўрнига «n̅» белгисини жорий этиш лойиҳаси қабул қилинмаган.\nЎз навбатида кирилл алифбосидаги «Ц» ҳарфини ифодалаш учун «C» белгисидан фойдаланиладиган бўлган. J’ни C’га алмаштириш бўйича таклифлар ҳам қабул қилинмаган — J битта бўлади.\n22 октябрь куни ўтказилган конференцияда «Ch, ch» ҳарф бирикмаси ўрнига «Ç, ç» жорий этилиши муносабати билан алифбога «С» ҳарфини жорий этиш ҳам таклиф этилган ва бу ҳарфдан «Жон», «жўжа» сўзидаги «Ж» ҳарфи ўрнида фойдаланиш мўлжалланганди. Шунингдек, лотинча алифбодаги «J, j» ҳарфини ҳам қолдириб, ундан «журнал», «жирафа» каби сўзлардаги сирғалувчи «Ж» ўрнида фойдаланиш таклиф этилганди: jurnal, jirafa.\n«Ушбу алифбодаги янгиланаётган тўрт ҳарф бизни шу пайтгача қийнаб келаётган муаммолардан халос этади. Ŏŏ Ğğ ҳарфлари O‘o‘ G‘g‘ ҳарфларининг айни пайтдаги ёзма шаклига яқин бўлгани боис ва Çç Şş ҳарфлари халқимизга яхши таниш бўлгани учун ёшу қари томонидан тез ўзлашади — ҳеч кимга қийинчилик, ноқулайлик туғдирмайди.\nАлифбо лойиҳаси расман қабул қилингандан сўнг бу ҳарфлар компьютер клавиатурасидаги қулай тугмаларга жойлаштирилади. Масалан, Çç ҳарфини ўзбек тилида ишлатилмайдиган — Сс ҳарфи ўрнига, Şş ҳарфини — Ww ҳарфи тугмачасига, Ŏŏ ва Ğğ ҳарфларини эса бирорта лотин ҳарфи ё тиниш белгиси банд қилмаган, кириллча Х, Ъ ҳарфлари турган тугмачаларга бириктириш мумкин.\nАлифбони амалиётга жорий этиш билан боғлиқ бошқа барча масалалар ҳукуматимиз томонидан расман тасдиқланган ҳужжат — «Лотин ёзувига асосланган ўзбек алифбосини кенг жорий этиш ва янада такомиллаштириш бўйича Ҳаракатлар режаси»га мувофиқ изчил равишда амалга оширилади», дейилади маълумотномада.\nБу лойиҳа расман кучга кириши учун аввал қонуний тартибда кўриб чиқилади, ОАВ орқали кенг жамоатчилик ўртасида муҳокама қилинади. «Замин» янгиликларини «Вконтакти»да кузатиб боринг\n16-03-2017, 17:03, Ўзбекистон\n27-12-2016, 22:43, Ўзбекистон\n30-08-2016, 14:09, Ўзбекистон\n18-05-2016, 10:17, Ўзбекистон\n14-05-2016, 10:50, Ўзбекистон\nЯнгиликлар » Ўзбекистон » Лотин ёзувига асосланган янги ўзбек алифбоси лойиҳаси тақдим этилди


ИнтерФУТБОЛ :: Любинко Друлович: «БААга қарши катта ўйин кутяпти»\nЛюбинко Друлович: «БААга қарши катта ўйин кутяпти»\nЧорак финал ўйинлари олдидан мураббийлар иштирокида матбуот анжумани ўтказилади. Ўзбекистон терма жамоаси бош мураббийи Любинко Друлович унда қуйидаги фикрларни билдириб ўтди.\n«Бизни катта ўйин кутяпти. Ўртоқлик ўйинида БАА жуда кучли харакат қилган ва ғалаба қозонган. Рақибга нисбатан тикланишга вақтимиз кўпроқ эди. Орзуйимиз сари интилишда давом этамиз. Мақсад Олипиада ўйинлари.\nБизда аввалги турнирда иштирок этган бир неча футболчи бор. 8 нафар. Уларнинг тажриси кўпроқ. Бироқ бу сафарги турнир Олимпиада учун. Оғир бўляпти ўйинлар.\nҲаммада мотивация юқори. Чемпионликни ҳимоя қилиш осон эмас. Биз албатта энг юқори мақсадларни қўйганмиз.\nКореяга қарши ўйиндан кейин айтгандимки, биз турнир етакчилари билан ўйнадик ва гуруҳдан чиқдик. Бу эса осон кечгани йўқ. Бу сафар кучимизни тўлиқ тиклашимизга ишончим комил. БААга қарши учрашувгача жисмоний ҳолатимиз яхшиланади.\nҲамкасбим фикрига тўлиқ қўшиламан. Ростдан ҳам ўйинлар жуда кескин бўлди. Битта гол фарқ кўп учрашув масаласини ҳал қилди. Япония, Эрон, Ироқ, Қатар каби кучлилар эса гуруҳда қийинчиликка дуч келишди.\nАйни вақтда турнирнинг 8та энг кучли терма жамоа қолди. Буёғига ўйинларни кичик деталлар ҳал қилиб қўяди» - дейди югославиялик мутахассис.\n03:45 Инзагининг навбатдаги кашфиёти Луис Альберто ҳақида... (0)\n02:47 Турфа рекордлар, кўрсаткичлар... (0)\n01:43 Атиги 76 кунлик «шовқин» (0)\n00:54 Элдор Шомуродовга Европадан аниқ таклиф бор ва ёзда (0)\n21:31 Рамос Эдгар Давидс ва Ибрагимовичнинг рекордини такрорлади (0)\n20:34 Шота Арвеладзе: «Мавсум бошида муҳим ғалабани қўлга киритдик» (0)\n19:29 Андрей Канчельскис: «Икки хил тайм гувоҳи бўлдик» (0)\n18:47 «Интер»га «Рома» футболчиси керак (0)\n18:01 Суперлига: «Пахтакор» «Навбаҳор» устидан иродали ғалабага эришди (0)\n17:33 «Айнтрахт» Ребич учун «Милан»дан 40 млн евро сўрамоқда (0)\n16:21 Маъқул ёндашув ёхуд Абрамов таклиф этган футболчилар ҳақида... (0)\n15:41 «Реал» ван Дейк учун 180 миллион евро тўлашга тайёр (0)\n15:16 Суперлига. «Пахтакор» - «Навбаҳор»: таркиблар (0)\n14:27 «Мен шунчаки, шокда эдим...» ёхуд Мбаппе Зидан билан танишуви ҳақида гапирди (0)\n13:51 Ян Вертонген «Интер»га ўтиши мумкин (0)\n12:46 Зидан: «Охирги 10 дақиқада бизни алмаштириб қўйишгандек бўлди» (0)\n12:21 Гвардиола: «Бернабеу»да ғалаба қозониш– катта муваффақият» (0)\n11:37 Виллиан Лондонда қолмоқчи (0)\n11:13 Левандовски камида 4 ҳафтани ўтказиб юборади (0)\n10:05 Хави қандай шартлар қўйганди? (0)\n09:15 АПЛ: Оғир маош халтаси (0)\n08:59 Превью. «Пахтакор» - «Навбаҳор» (0)\n07:33 Бутун жамоадан кучли бўлиш имконсиз... (0)\n05:08 Дарс мавзуси – «пас» (0)\n04:28 Клоппдан оригинал жавоб (0)


Гулнора Каримова билан қўшиқ айтган Жерар Депардье яна Ўзбекистонга келади\nГулнора Каримова Жерар Депардье билан ашула айтмоқда\nМаҳаллий матбуотнинг ëзишича¸ 15 июнь куни Ўзбекистонга келган Франциядаги B-Tween студияси вакиллари Ўзбекистон маданий меросига оид фильмни суратга олиш учун тайëргарликни бошлаган.\nФранцузлар оладиган ҳужжатли фильмда таниқли киноактëр Жерар Депардьенинг иштирок этиши кутилмоқда.\nФильм¸ айтилишича¸ Uzbekistan Airways» миллий авиакомпанияси ва Ўзбекистон туризмни ривожлантириш давлат қўмитаси ҳомийлигида суратга олинади.\nТошкент¸ Самарқанд¸ Бухородаги меъморий обидалар¸ Нукусдаги Савицкий музейи¸ ҳамда ўзбек таомлари кўрсатиладиган бу ҳужжатли фильмнинг хорижий туристларни Ўзбекистонга жалб этиш йўлидаги навбатдаги реклама ҳаракати бўлиши айтилмоқда.\nДепардье иштирокидаги саҳналарнинг жорий йил сентябрь ойида суратга олиниши кутилмоқда.\nИИВ маълумотига кўра, Ўзбекистонда карантин карантин эълон қилинган 27 мартдан буён гмамлакат бўйича карантин қоидаларига амал қилмаслик билан боғлиқ 25057 та ҳолат аниқланган.


Эркинжон ТУРДИМОВ: Китоб битмас-туганмас хазина, билим манбаи! Энг яхши китобхон оилага ”Spark” автомобили берилади - zarnews.uz\nЭркинжон ТУРДИМОВ: Китоб битмас-туганмас хазина, билим манбаи! Энг яхши китобхон оилага ”Spark” автомобили берилади\nВилоят ҳокими 30 март куни Қўшработ туманидаги ўзи таҳсил олган мактабларга китоб совға қилиб келганидан сўнг бу тадбир ҳақида ўз таассуротларини ижтимоий тармоқларда баён этди.\n“Сўнгги йилларда аксарият ёшлар китоб ўқишга қизиқмай қўйгани рост гап. Улар кўпроқ интернетдан маълумотлар излашга, янгиликларни ҳам онлайн тарзда топиб ўқишга, телефон орқали турли ўйинлар, суратлар, видеолар кўришга мойил.\nБунинг салбий таъсири ёшлар тарбияси, одоб-ахлоқи, маънавиятида зарарли из қолдириши мумкин.\nМамлакатимиз Президенти Шавкат Мирзиёевнинг ёшларимизни китобга қайтариш борасидаги саъй-ҳаракатларини барча юртдошларимиз қатори, мен ҳам қўллаб-қувватлайман. Чунки китоб битмас-туганмас хазина, билим манбаи.\nБугун ўзим таҳсил олган Қўшработ туманидаги 64-умумтаълим мактабига ташриф буюриб, 64, 41 ва 19-мактаб китобхон ўқувчиларига китоб совға қилдим. Ўқувчи ёшлар билан учрашиб, китоб ўқиган одам ҳеч қачон хор бўлмаслигини, китобхон қаҳрамонлардек юксак интилишлари билан бирга яшаши, ҳаётда қийналганида, тушкунликка тушганида ушбу қаҳрамонлар каби иш тутиб, машаққатларни енга олиши ҳақидаги фикрларимни билдирдим. Ўз навбатида ўқувчилар ҳам мутолаа қилган асарлари, хулосалари ҳақида йиғилганларга сўзлаб беришди. Ижодкор ёшлар ўз ижод намуналаридан парчалар келтириб ўтишди.\nФарзандларимизнинг билим олишга бўлган иштиёқи, китобга бўлган меҳри қанчалар кучли бўлса, уларнинг маданияти, маънавияти ҳам тобора юксалиб бораверади.\nКўпгина ота-оналар боласига китоб ўқиб бериш учун алоҳида вақт ажратади, бироқ, ҳаммада ҳам бундай эмас. Иложи борича, болага доимо бир вақтда китоб ўқиб бериш лозим, шундагина улар шу пайтни интиқлик билан кутишади. Ўқитиш эса интизом талаб қилади. Агар бола буни хотиржамлик билан қабул қилса демак, бу яхши фойда беради. Китоб уларнинг тафаккур доирасини кенгайтиради, тасаввур қилиш қобилиятини ўстиради, иқтидорини ривожлантиради.\nБиз, ёши катталар китоб болаларнинг фикрлаш доирасини кенгайтириш билан бирга тарбия қилишнинг энг яхши усули ҳисобланишини унутмаслигимиз лозим. Маънавиятни бойитишда китобнинг ўрни беқиёсдир. Шу боис барча ёши катталарга мурожаат қилиб, ёшларимизни китоб ўқишга қайтариш борасида ўз муносиб ҳиссасини қўшишга даъват этамиз. Вилоятда китобсеварлар сафини кенгайтириш мақсадида вилоят ҳокимлиги қуйидаги номинациялар бўйича танлов эълон қилади:\n- Вилоятдаги энг яхши китобхон оила - ғолиб оилага мукофот “Спарк” автомобили;\n- Энг яхши китобхон мактаб (16 та биринчи ўрин) – ҳар бир шаҳар ва тумандан биринчи ўринни эгаллаган мактабга 100 миллион сўм миқдоридаги пул мукофоти (жами 1,6 миллиард сўм);\n- Энг яхши китобхон маҳалла (16 та биринчи ўрин) – ҳар бир шаҳар ва тумандан биринчи ўринни эгаллаган маҳалла фуқаролар йиғинига 100 миллион сўмдан пул мукофоти (жами 1,6 миллиард сўм).\nТанлов шартлари ҳақида батафсил маълумотларни бериб борамиз. Сайтимизни кузатиб боринг.\nТеглар: Эркинжон Турдимов Энг яхши китобхон\nЭркинжон Турдимов: Ҳар бир раҳбар фаолияти тўғрисида маълумот беришни ўрганиши керак\nБугун вилоят ҳокими Эркинжон Турдимов 50 ёшни қаршилади\nЭркинжон Турдимов Туркиянинг юртимиздаги элчиси билан учрашди\nЭркинжон Турдимов Ёшлар иттифоқи мурожаатларига эътиборсиз раҳбарларни танқид қилди


Ярим финал учрашуви: Англиядан неча киши...\n10.07.2018 17:20 0 331\nЎн мингдан зиёд англиялик футбол мухлиси Англия – Хорватия терма жамоаларининг ярим финал учрашувини томоша қилиш учун келади. Бу ҳақда «Gazeta.ru» хабар бермоқда.\n«Биз бу ерга келганимиздан жуда бахтиёрмиз, терма жамоамизнинг ярим финалга чиқишини кутмаган эдик. Бу ерда узоқроқ қоламиз деб умид қиламан. Муваффақиятсизликка учрасак, уйга қайтиб кетамиз. Эртаси куни эрталаб соат олтига билет буюртма қилиб қўганман», – дейди футбол мухлисларидан бири.\nНашр маълумотларига кўра, футбол мухлислари Москвагача барча авиачипталарни банд қилиб қўйган (чипта нархи 1,2 минг фунт стерлингдан бошланади). Ҳатто стадион билетлари ҳам тугаб кетган (ўйинга кириш учун чипталар 1,5 мингдан 11 минг фунт стерлинггача).\nАввал хабар қилганимиздек, чорак финалда Англия терма жамоаси Швецияни 2:0 ҳисобида мағлуб этган эди.\nЭртага Москва вақти билан соат 21:00 да бошланадиган ярим финал учрашувида Англия терма жамоаси Хорватияга қарши майдонга тушади.\nХорватия Англия ЖЧ-2018\nХориж 07/02, 16:19\nШифокор 30 йил қўшниларига тиббий маслаҳат бериб келган. Улар вафот этгач қариндошларидан пул талаб қилди\nХориж 05/02, 15:57\nАнглияда қўллари боғлиқ ўнта скелет топилди\nХориж 06/01, 09:50\nМухолифатчи Хорватия президенти бўлди


Бани Мурра воқеаси « Ўзбекистон Халқ Ҳаракати\n15 October 2016 - 6:00\nТАРИХИ МУҲАММАДИЙ — 99\nЯна шу йили Шаъбон ойида Башир ибн Саъдни ўттиз кишига бошлиқ қилиб, Фадак ноҳиясида Бани Мурра қабиласи устига юбордилар.\nБу ер эса, Хайбар томонида Мадинадан олти кунлик йироқликдаги бир жойдур.\nБу ерлик кишилар мол-чорваларини ўтловга қолдириб, ўзлари қишловга кетмиш эдилар. Шу чоғда саҳобалар келиб қарасалар, мол устида чўпонлардан бошқа кимарсани кўрмагач, бутунлай молларни ҳайдаб жўнайвердилар.\nБу ишдан мол эгаларига хабар етиб, орқаларидан қувлашиб, тун ярмиларида етишиб келди. Тонг отгунча бир-бирларига ўқ отишдилар. Тонг ёригандан сўнг душманлар қараса, ўзларидан улар бир неча баробар оз кўриндилар. Буни пайқаб қолиб, ҳар ёқдан ўраб ҳужум қилдилар.\nМусулмонларга урушдан қочиш ҳаром бўлганликдан, шунча қалин душманга берилмай, урушиб юриб барчалари шаҳид бўлдилар, разияллоҳу анҳум.\nЁлғиз Башир, аларнинг бошлиқлари, ярим жон бўлиб ўликлар ичида қолган эди. Жони бормикан деб оёқ ошиғига уриб қарасалар ҳеч қимирламагач, ўлган экан деб, уни ташлаб кетдилар. Душманлар кетгач, бир оз ҳушига келиб, шу ерда турган бир яҳудий уйига минг машаққат билан аранг етиб олди. Бу жойда икки-уч кун туриб, озгина яхшироқ бўлгач, Мадинага келди.\nРасулуллоҳ бу мусибат хабарини илгариёқ англаган эдилар.


“Бавария”: Юлдуз керакми, олинглар!\n16 июнь, 2021, 21:05\nТеглар:Кингсли Коман | Бавария\nУнинг талаби қабул қилинмади...\n“Бавария” раҳбарияти жамоа ярим ҳимоячиси Кингсли Коман талаб қилган маошни тўлашдан бош тортди ва франциялик футболчини сотиб юбориш ҳаракатларини бошлаб юборди.\nФранциялик футболчи янги битим имзолаш учун мюнхенликлардан йилига 12 миллион евро миқдорида маош сўраган эди. Аввалроқ, “Бавария” раҳбарияти катта маош талаб қилган универсал ҳимоячи Давид Алабани ҳам таркибда олиб қолмаганди.\n“Бавария” Команнинг амалдаги шартномаси борлигини инобатга олиб, 25 ёшли футболчига 80-90 миллион евро атрофида нарх қўймоқда.\nАйни пайтда Коман хизматларига “Манчестер Сити”, “Манчестер Юнайтед”, “Лиерпуль” ва ПСЖ каби гранд клублар эҳтиёж сезмоқда.\nКоман якунланган мавсумда Бундеслигада 29 та учрашувда майдонга тушиб, бешта гол урди ва ўнта голли пас узатди.\n“Челси” бир юлдуз учун уч футболчидан воз кечяпти


ЎЗБЕКИСТОН РЕСПУБЛИКАСИ ОЛИЙ СУДИҚОНУНГА КИРИТИЛГАН ЎЗГАРТИШ СУДЛАНУВЧИНИНГ ОҚЛАНИШИГА АСОС БЎЛДИ from\nҚОНУНГА КИРИТИЛГАН ЎЗГАРТИШ СУДЛАНУВЧИНИНГ ОҚЛАНИШИГА АСОС БЎЛДИ\nМана салкам беш йилдирки, Президентимиз Шавкат Мирзиёев ташаббуси билан мамлакатимиз суд-ҳуқуқ тизимида тарихий ислоҳотлар қатъият билан амалга оширилмоқда. Бу жараёнда амалдаги қонунларни дунё стандартларига уйғун тарзда такомиллаштириш, муҳим ўзгартириш ва қўшимчалар киритишга ҳам алоҳида эътибор қаратилмоқда.\nМасалан, амалдаги жиноят қонунчилигига киритилаётган муҳим ўзгартиш ва қўшимчалар кўплаб судланувчилар тақдирига кескин ўзгариш ясамоқда.\nАниқроқ айтганда, қонунчиликка киритилган ўзгартиришлар туфайли кимдир тайинланган жазодан халос бўлса, кимнингдир жазоси енгилроғи билан алмаштирилмоқда. Бу жараёнда оқланаётган шахслар ҳам бор.\nМасалан, Қўқон шаҳрида яшовчи, бундан бир йил муқаддам жиноий жавобгарликка тортилган Аброр Набиев ҳам қонунчиликка киритилган ўзгартириш туфайли оқланди.\nХўш, аслида А. Набиев қандай қилмиши туфайли жиноий жавобгарликка тортилган эди?\nГап шундаки, А. Набиев Қўқон шаҳрининг Алишер Навоий номидаги кўчасида жойлашган 29-уй 4-хонадонни келгусида дорихона сифатида фойдаланиш учун жиҳозлайди. 2020 йил 11 январь куни таркибида кучли таъсир қилувчи «Прегабалин» моддаси мавжуд бўлган, гиёҳвандлик воситалари ёки психотроп модда ҳисобланмайдиган 0,2 грамм «Тропикамид» дори воситасини махсус харидорга 120 000 сўм эвазига сотади. Қолаверса, 111 дона «Тропикамид», 49 дона «Регапен» кучли таъсир қилувчи дори воситаларини ўтказиш мақсадида қонунга хилоф равишда сақлаб келган. Шу боис унга нисбатан жиноят иши қўзғатилган.\nМазкур жиноят иши жиноят ишлари бўйича Қўқон шаҳар судида кўриб чиқилган. Суднинг 2020 йил 8 июлдаги ҳукмига биноан А. Набиев Жиноят кодексининг 25,251-1-моддаси 3-қисми билан айбдор деб топилиб, 3 йил муддатга озодликдан маҳрум этилган. Судланувчининг апелляция шикояти жиноят ишлари бўйича Фарғона вилояти суди апелляция инстанциясининг 2020 йил 13 августдаги ажримига мувофиқ қаноатлантирилмаган.\n2020 йил 21 июлда қабул қилинган «Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонунга асосан Жиноят кодексининг айрим моддаларига тегишли ўзгартиришлар киритилди. Мазкур ўзгартиш ва қўшимчалар 2020 йил 22 октябрдан эътиборан кучга кирган. Бинобарин, А. Набиев ва унинг ҳимоячиси Ш. Мингбоева Олий судга апелляция шикояти билан мурожаат қилишди. Шунга кўра, Олий суд жиноят ишлари бўйича судлов ҳайъатининг 2021 йил 7 майдаги ажрими билан жиноят ишлари бўйича Фарғона вилояти суди апелляция инстанциясининг 2020 йил 13 августдаги ажрими бекор қилиниб, иш янгидан апелляция инстанциясида кўриш учун юборилди.\nЯқинда ушбу апелляция шикояти Фарғона вилояти судида кўриб чиқилди.\nАйтиш керакки, Жиноят кодексининг 13-моддасида қилмишни жиноийлигини бекор қиладиган, жазони енгиллаштирадиган ёки шахсни аҳволини бошқача тарзда яхшилайдиган қонун ортга қайтиш кучига эга, яъни ушбу қонун кучга киргунга қадар тегишли жиноий қилмиш содир этган шахсларга, шу жумладан, жазони ўтаётган ёки ўтаб бўлган шахсларга нисбатан, агар улар ҳали судланган ҳисобланса, тадбиқ этилиши белгиланган. Жиноят иши ҳужжатларидан аён бўлдики, А. Набиев муқаддам сифатсиз ёки қалбакилаштирилган дори воситаларини ёхуд тиббий буюмларни ўтказиш мақсадида ишлаб чиқариш, тайёрлаш, олиш, сақлаш, ташиш ёки ўтказиш, шунингдек, дори воситаларини ёки тиббий буюмларни дорихоналардан ва уларнинг филиалларидан ташқарида реализация қилганлик учун маъмурий жавобгарликка тортилмаган. Бундай ҳолатда уни Жиноят кодексининг 25,251-1-моддаси 3-қисмида назарда тутилган жиноятни содир этганликда айбдор деб топиб, жавобгарликка тортиб бўлмайди.\nЖиноят-процессуал кодексининг 83-моддаси 2-бандида судланувчининг қилмишида жиноят таркиби бўлмаса, айбсиз деб топилиши ва реабилитация қилиниши лозимлиги, кодекснинг 497-26-моддасида апелляция инстанцияси айблов ҳукмини бекор қилишга ва оқлов ҳукми чиқаришга ҳақли экани белгиланган. Ана шу асосларга таянган Фарғона вилояти суди ўзининг 2021 йил 8 июлдаги ажрими билан Аброр Набиевни айбсиз деб топиб, оқлади.\nСуд ажримида А. Набиевга ўзига етказилган мулкий зиённи қоплаш ҳамда маънавий ва бошқа зиённи Жиноят-процессуал кодексининг 304-312-моддаларида назарда тутилган тартибда бартараф қилиш ҳуқуқи борлиги тушунтирилди.\nСўнгги йилларда юртимизда нафақат қонунга киритилган ўзгартиш ва қўшимчалар туфайли, балки муқаддам ноҳақ айбловлар қўйилган шахсларнинг айбсизлиги исботланиб, оқланаётганини бутун дунё ҳамжамияти эътироф этмоқда. Бундай эзгу ишлар мамлакатимизда инсон ҳуқуқлари ҳамда эркинликларини таъминлаш янги сифат босқичига кўтарилганидан далолатдир.\nФарғона вилояти суди судьяси,\nХозирда сайтда – 189:


Зўравонликка учраган аёллар тадбиркорликка жалб қилинмоқда — Teleradio.uz\nЗўравонликка учраган аёллар тадбиркорликка жалб қилинмоқда\nЭкспертлар зўравонликлар иқтисодий кам таъминланган оилаларда эмас, гендер тенглиги тан олинмайдиган ўзига тўқ оилаларда ҳам учраб туришини айтишади. Аммо, кузатишлар бу ҳолат паст иқтисодий кўрсаткичли ижтимоий қатламга мансуб оилалар ҳисобига тўғри келишини тасдиқламоқда.\nОиласини етарли тарзда таъминлай олмаган эркак асабийлашади, иродаси сустлари ўзини овутиш учун ичишни бошлайди ва ичкиликка берилади.\nЕтишмовчиликдан эзилиб турган аёлга эрнинг ичкиликбозлик қилиши ёқмаслиги табиий. Оиладан нотинчлик бошланади. Шу тариқа аёлларга нисбатан руҳий ва жисмоний зўравонликлар гоҳ ошкора, гоҳ яширин юз бера бошлайди.\nАёлни бундай оиладан воз кечиб кетмаслигига сабаб унинг ўз ҳуқуқларини билмаслиги эмас, аксинча, қизалоқларга оила муқаддаслиги, сабрли, андишали бўлиш ва ўз бахтини эмас, яқинларининг бошини эгмаслик ҳақида ўйлаш каби фазилатлар сингдирилгани.\n“Фарзандим учун яшай, эримга ҳам инсоф кириб қолар ёки уйга қайтсам, ота-онам эл ичида уятга қолади ёхуд акам уйга сиғдирмайди”, каби фикрлар уларни оилада қолишга мажбур қилади.\nБундай хаёллардан чарчаган, аммо эр билан яшашига ҳам кўзи етмай, жонидан тўйган аёллар ягона чора сифатида жонига қасд қилиши ёки турмуш ўртоғининг жонига қасд қилиши ҳолатлари ҳам қайд этилмоқда.\nҲозирда ҳуқуқ-тартибот идоралари ва ОАВда оиладаги зўравонлик ва унинг оқибатида юз бераётган жиноят, ҳатто суицидлар ҳақида очиқ айтилмоқда.\n— Ҳаётдан шу қадар совудим-ки, бошимда фақат ўзимни ўлдираман, ўзимни осаман деган фикр келарди, — дейди бухоролик 39 ёшли Мунаввар (исми ўзгартирилган).\n— “Нима қилсам, узоқларга чиқиб кетсамми?“ деган хаёл билан тунлари ухлай олмасдим. Энг ёмони — руҳи синиш экан. Ҳар куни эримнинг ҳақоратли сўзлари, жанжалларидан безиб, босим остида қўрқув билан яшаётгандим. Шу қадар асабий эдимки, нафасим сиқиб, эркин нафас ололмасдим.\nҲозирда ҳаёти изига тушиб кетган Мунаввар ўтган кунлари ҳақида шундай эслайди. На бирор ҳунар, на бирор касбни эгаллаган аёл қўшниларининг уйида майда-чуйда ишларни қилиб пул топган. Уч боласи учун егулик олишни истаган аёлнинг қўлидан кунлик топилган 30-40 минг сўмни эри тортиб олиб, ичкиликка сарфлаган.\nКамига аёлни тинимсиз калтаклаб келган. Оиланинг ҳолатидан хабардор маҳалла фаоллари, Мунавварни Франциянинг АКТЕД гуманитар ташкилоти ва Европа Иттифоқи кўмагида Бухородаги “Ойдин нур” маркази ўтказаётган лойиҳага таклиф қилишди.\nТиренгда ҳуқуқшунос, психолог шифокорлар ва тақдири ўзига ўхшаган аёллар билан учрашган Мунавварда ҳаётга, келажакка ишонч уйғонди. Дастурда ғолиб бўлган бизнес-лойиҳа эгаларига қайтарилмас маблағ берилиши нур устига нур бўлди.\n– Эътибор берсам, маҳалламизда ошхона йўқ экан, бу фикр ташкилотчиларга ҳам маъқул бўлди, – дейди Мунаввар. – Яқин атрофда яшовчи ўзимга ўхшаб қийналган уч дугонамни чақириб, ишни нимадан бошлашни келишиб олдик. Кейин турли таомлардан кам-камдан тайёрладик. Уйимиз ёнидаги мактаб ўқитувчи ва ўқувчилари биринчи харидор бўлишди. Ўтган уч ойда анча-мунча мижозга эга бўлдик. Фойда ҳам кўрдик. Яна ўнтача иш ўрни яратмоқчимиз. Бу ютуқдан ўзимга ишончим ошди, завқланиб, умид билан яшашнинг қадрига етдим.\nҚайд этиш керакки, вилоятларда жабр кўрганлар учун очилган мослашув марказлари, уларни бошпана билан таъминловчи, бепул ҳуқуқий ва психологик хизмат кўрсатувчи ННОлар фаолият юритмоқда.\nБухородаги “Ойдин нур” маркази ва Самарқанддаги “Раҳмдиллик” жамияти шу йўналишдаги нодавлат ташкилотлардан саналади.\n2000 йилда ташкил этилган Самарқанд вилоятидаги “Раҳмдиллик” жамияти аёллар ва уларнинг болалари учун таълимий тадбирларни ҳам таклиф қилади. Кам таъминланган ва ногиронлиги бўлган болалар гуруҳларининг ҳуқуқларини ҳимоялайди. Охирги икки йил давомида “Раҳмдиллик” жамияти минг нафардан ортиқ аёлга консультация ва кўмак, 250 нафар аёлга вақтинчалик бошпана берди.\n– Фарзанд бўлмагани сабабли биринчи турмушим бузилган. – дейди Гулноза. – Иккинчи марта ногирон одамга турмушга чиқиб, учта қиз кўрдим. Эрим учинчи гуруҳ ногирони, ҳеч иш қилмайди. Кун бўйи уйда телевизор кўради, мен хизматидаман. Шундай бўлса-да, кўнглини тополмайман, арзимаган нарсага калтак остида қоламан. Фарзандларим олий ўқув юртида ўқийман деб орзу қилади.\nШифокорга борган Гулноза халқаро ташкилотлар кўмагида мослашув маркази ҳақида эшитиб, “Раҳмдиллик” жамиятига келади. Дастурда иштирок этиб, бир бош сигир, қаймоқ чиқарадиган “сепаратор” ва йирик музлатгичга эга бўлади. Чорва учун оғилхонаси ҳам бўлмаган оила сигир ва бузоқча кўчада қолиб, касал бўлмасин деб деган хавотирда ўз яшаётган уйга олиб киргани ҳақида кулиб эслайди.\n– Текинга сигир олиб беришса, уни эҳтиёт қилишим керак-да. – дейди Гулноза.– Ҳозир еб-ичишимиз бироз яхшиланди. Сигирни соғиб, сутини сотяпман. “Сепаратор”ни ишлатиб, қаймоқ ҳам тайёрлаяпман. Уларни совитгичда қўйсам, қўшнилар, таниш билишлар уйдан сотиб олиб кетади. Қўлимиз пул кўрмоқда. Олдин фарзандларимни шартнома асосида қандай ўқитаман, дердим. Энди хавотир олмайман.\nЧекка ҳудудларда ҳаёт кечираётган бу аёлларнинг ҳаётий ҳикоялари жуда кўп ва ранг-баранг. Энг муҳими, бир пайтлар зўравонлик кўрган, ҳаёт шу экан, деб тақдирга кўнган, ҳатто ўз орзу-умидларидан кечиб, жонига қасд қилмоқчи бўлган аёллар бугун тадбиркорлик билан банд.\nЎзини, оиласини моддий аҳволини таъминлашга ҳисса қўшаётган аёлларнинг турмуш ўртоғи олдида ҳам ҳурмати ошиб, қадри юксалмоқда. Аслида ҳам аёл ўзгаларга қарам бўлмасдан, бирор бир касбнинг бошини тутса ёки ҳунар эгалласа, аввало оиласида, кейин атрофдагилар олдида ҳам ҳурматга эга бўлади.\n– Қанча огоҳлантирмайлик, ота-оналар қизларини эрта турмушга беришни давом эттирмоқда, – дейди Самарқанддаги “Чоштепа” маҳалласи фаоли Зуҳра Яхшибоева.– Қиз ёш ва уқувсиз, йигит ҳам бирор-бир ишнинг бошини тутмаган, лекин “болаларимизнинг орзусини кўрайлик, тўй қилайлик”, дея шошган ота-оналар тўй қилади. Оқибатини ўйламайди, кейин дод деб маҳалладан ёрдам сўраб келади. Қизлар рўзғор ишларини бир амаллаб эплайди-да, бошига тушгандан кейин болани ҳам эплайди, деган тушунчалар даври ўтди. Қизларга замонавий билим бериш, ўқитиш, керак. Шунингдек, йигитларга ҳам оилани бошқариш, аёли ва фарзандлари учун масъул эканини тушунтириш вақти келди.\nОта-оналари йўл қўйган хатоларини АКТЕД гуманитар ташкилоти ва Европа Иттифоқи кўмагида тўғрилаб, қаддини тиклаган элликдан ортиқ ишбилармон аёл ҳозирда ўзига ўхшаган дугоналарига руҳий далда бўлиб, ўз ҳаётий тажрибаларини ўргатишмоқда.\nJamiyat / Mahalliy / Xabarlar\t24.12.2019


14:44 / 26.05.2017\nМана, Рамазон ойи кириб келмоқда. Шу йилларда Рамазон ёзнинг ҳарорати иссиқ, узун кунларига тўғри келмоқда. Сўнгги 20 йилда яшаш шароитларимиз, овқатланишимиз анча ривожланиб, ўзгариб қолгани тайин. Мен ўз тажрибаларим ва кузатишларимдан келиб чиқиб, рўза тутиш мобайнида соғлигимиз билан боғлиқ айрим хатоларимиз, хусусан, нотўғри овқатланишимиз ҳақида ёзишни мақсад қилдим.\n5 йилдан кейин хонадонларда таомлар босиб чиқарувчи 3D-принтерлар пайдо бўлади


Темаратки тошма касаллиги - Динда саволим бор\nТемаратки тошма касаллиги\nРўйҳатдан ўтган: 04 фе 2019, 19:32\nПост Shotibiy » 17 фе 2019, 13:34\nАссаламу алайкум! Мен анчадан бери тери касалиги, яъни темаратки тошма касаллиги билан азият чекаман. Ҳар хил дорилар билан даволандим, лекин бир жойда йўқолса, бошқа жойда пайдо бўлади. Таҳоратда ҳам қийналаман. Шифокорлар қуруқ тури экан, дейишди. Пост ташлаб туради. Илтимос, ёрдам берсангиз. Жавобинггиз учун олдиндан раҳмат.\nЖавоб:Темаратки тошма касаллиги\nПост Шифокор » 02 май 2019, 00:58\nВа алайкум ассалом. Бу касалликнинг иккинчи номи псориаз касаллиги. Сурункали давом этувчи бу касаллик аломатларини баъзи тавсияларга амал қилиб камайтириш мумкин. Аввало, стресс ва асабийликка сабаб бўлувчи вазиятлардан йироқ юринг, тўғри овқатланишга риоя қилинг. Кофедан, айрим сут маҳсулотлари, пишлоқ, таркибида сунъий бўёқлар тутувчи ичимликлардан воз кечинг. Флуцинар N мазидан кунига икки маҳал юпқа қилиб, тошмалар соҳасига суртинг. Икки ҳафта давомида, иншааллоҳ, самараси билинади. (Мазни суртишни шифокор билан маслаҳатлашинг). Хижома қилдиринг, қистал хиндий истеъмол қилинг.\nМавзу - Темаратки тошма касаллиги